sagorsarker/bangla-wikipedia huggingface dataset:
সমরজিৎ রায় চৌধুরী

সমরজিৎ রায় চৌধুরী (১০ ফেব্রুয়ারি ১৯৩৭ - ৯ অক্টোবর ২০২২) ছিলেন একজন বাংলাদেশী চিত্রশিল্পী। তিনি গ্রাফিক ডিজাইনে স্নাতক ডিগ্রি অর্জন করলেও প্রথম থেকেই সৃজনশীল সুকুমার শিল্পচর্চা করেছেন এবং নিরীক্ষাধর্মী শিল্পচর্চার সাথে জড়িত ছিলেন। চিত্রকলায় অবদানের জন্য বাংলাদেশ সরকার ২০১৪ সালে তাকে একুশে পদকে ভূষিত করে।
চৌধুরী ১৯৩৭ সালে বর্তমান বাংলাদেশের (তৎকালীন বেঙ্গল প্রেসিডেন্সি, ব্রিটিশ ভারত) কুমিল্লা জেলায় জন্মগ্রহণ করেন। ১৯৬০ সালে তিনি তৎকালীন সরকারি আর্ট ইনস্টিটিউট (বর্তমান ঢাকা বিশ্ববিদ্যালয়ের চারুকলা অনুষদ) গ্রাফিক ডিজাইন বিষয়ে স্নাতক সম্পন্ন করেন। এই ইনস্টিটিউটে তার শিক্ষক ছিলেন জয়নুল আবেদীন, কামরুল হাসানসহ অনেক খ্যাতনামা শিল্পী।
চৌধুরী ১৯৬০ ঢাকা বিশ্ববিদ্যালয়ের চারুকলা অনুষদে যোগ দেন এবং সেখানে ৪৩ বছর চাকরি জীবন শেষে অধ্যাপক হিসেবে ২০০৩ সালে অবসর গ্রহণ করেন। পরবর্তীতে তিনি শান্ত-মারিয়াম ইউনিভার্সিটি অব ক্রিয়েটিভ টেকনোলজির চারুকলা এবং প্রদর্শন কলা বিভাগের ডিন হিসেবে ২০১০ সাল পর্যন্ত কর্মরত ছিলেন। এরপর তিনি ঢাকা বিশ্ববিদ্যালয়ে সুপারনিউমারেরি অধ্যাপক হিসেবে যোগ দেন।
চৌধুরী তার প্রথম একক প্রদর্শনী করেন ১৯৮৩ সালে। এতে তার ৬০টি শিল্পকর্ম প্রদর্শিত হয়, যার মধ্যে ছিল ৩০টি তেলরঙের কাজ, ১৬টি গোয়াশ, ৫টি প্যাস্টেল, ৩টি এচিং ও ৬টি ড্রইং। ২০১৪ সালের সেপ্টেম্বর মাসে "দৃশ্যান্তর" বা "মন্তাজ" শীর্ষক একটি প্রদর্শনী করেন। এতে অ্যাক্রিলিক, জলরঙ, এচিং, ড্রইং, উডকাট, প্যাস্টেলের কাজ সহ ৭১টি চিত্রকর্ম প্রদর্শিত হয়।
আমানুল হক (নৃত্যশিল্পী)

আমানুল হক হলেন একজন বাংলাদেশী নৃত্যশিল্পী। নৃত্যকলায় তার অবদানের জন্য বাংলাদেশ সরকার ২০১৬ সালে তাকে একুশে পদকে ভূষিত করে।
আমানুল হক ঘনশ্যাম দাস লক্ষ্মণ বিজয় এবং তার স্ত্রী নীলিমা নিকট ভারতনাট্যম, কুচিপুড়ি, এবং মণিপুরি নৃত্যের তালিম গ্রহণ করেন। ১৯৫৯ সালে তিনি পাকিস্তানের করাচিতে ঘনশ্যাম আঞ্জারিয়ার নৃত্যশিল্পী হিসেবে কর্মজীবন শুরু করেন। তিনি বাংলাদেশ নৃত্যশিল্পী সংস্থার আহ্বায়ক
১৯৬৩ সালে হক পাকিস্তানের ইন্ডাস্ট্রিয়াল ডেভলপমেন্ট ব্যাংকে যোগ দেন, পাশাপাশি সঙ্গীত ও নৃত্যের অনুশীলন চালিয়ে যান।
১৯৬৪ সালে হক পূর্ব পাকিস্তানের প্রথম ব্যক্তি হিসেবে করাচি টেলিভিশনে নৃত্যে অংশগ্রহণ করেন। তিনি "নীলা পর্বত" চলচ্চিত্রের নৃত্য পরিচালক হিসেবেও কাজ করেন। ১৯৬৬ সালে তিনি বারীণ মজুমদারের সঙ্গীত কলেজে যোগ দেন। পরবর্তীতে তিনি সাংস্কৃতিক সংগঠন "ক্রান্তি"তে যোগদান করেন।
বুফিস পলিয়ানী

বুফিস পলিয়ানি "("English: "Boophis pauliani)" মেন্টেলিডে গোত্রের ব্যাঙের একটি প্রজাতি। এই প্রজাতিকে মাদাগাস্কারের বিলুপ্তপ্রায় প্রাণী হিসেবে চিহ্নিত করা হয়েছে। এদের প্রাকৃতিক আবাসস্থল মূলত উপট্রোপিক বা গ্রীষ্মমণ্ডলীয় নিম্নভূমি বনাঞ্চল, নদী, মৎস্যচাষের আবাসস্থল, আবাদি জমি, চারণভূমি এবং ব্যাপকভাবে ক্ষয়প্রাপ্ত প্রাক্তন বনভূমিতে। বর্তমানে এদের আবাসস্থল হুমকির মুখে।
দ্বিতীয় আলমগীর

আজিজ-উদ-দীন মুহাম্মদ বা দ্বিতীয় আলমগীর (৬ জুন ১৬৯৯-২৯ নভেম্বর ১৭৫২), ৩ মার্চ, ১৭৫৪ থেকে ২৯ নভেম্বর ১৭৫৯ খ্রিষ্টাব্দে ভারতের ১৫ তম মুঘল সম্রাট ছিলেন। তিনি জাহান্দার শাহের পুত্র ছিলেন। তিনি একজন দুর্বল শাসক ছিলেন, সমস্ত ক্ষমতা তার উজির ইমাদ-উল-মুলকের হাতে ন্যস্ত ছিল।
১৭৫৬ খ্রিষ্টাব্দে আহমদ শাহ দুররানি পুনরায় ভারত আক্রমণ করেন এবং দিল্লি দখল করেন এবং মথুরা লুণ্ঠন করেন। ইমাদ-উল-মুল্কের সাথে তাদের সহযোগিতার কারণে মারাঠারা আরও শক্তিশালী হয়ে ওঠে এবং সমগ্র উত্তর ভারতে আধিপত্য বিস্তার করে। এটি মারাঠা সম্প্রসারণের সর্বোচ্চ চূড়া ছিল, যা মুঘল সাম্রাজ্যের জন্য বড় সমস্যা সৃষ্টি করেছিল, ইতোমধ্যে কোনও শক্তিশালী শাসক না থাকায় দুর্বল ছিল। দ্বিতীয় আলমগীর এবং তার দখলদার উজির ইমাদ-উল-মুলকের মধ্যে সম্পর্কএখন খারাপ হয়ে গিয়েছিল, তাদের ঝামেলাপূর্ণ সম্পর্ক ইমাদ-উল-মুলক কর্তৃক আলমগীরকে হত্যার মাধ্যমে শেষ হয়েছিল। দ্বিতীয় আলমগীরের পুত্র আলী গওহর দিল্লি থেকে নিপীড়ন থেকে রক্ষা পেয়েছিলেন এবং তৃতীয় শাহজাহান সিংহাসনে অধিষ্ঠিত হয়েছিলেন।
দ্বিতীয় আলমগীর ১৬৯৯ সালের ৬ জুন বুরহানপুরে জন্মগ্রহণ করেন এবং ভবিষ্যত সম্রাট বাহাদুর শাহের (শাহ আলম) পুত্র মুইজউদ্দিনের দ্বিতীয় পুত্র ছিলেন। তাঁর মা অনুপ বাঈ ছিলেন একজন জাট, তাঁর অস্তিত্ব সম্পর্কে খুব কম স্পষ্টতা ছিল।
আজিজ-উদ-দীনের বয়স যখন ৭ বছর তখন তার পিতামহ আওরঙ্গজেব দক্ষিণাত্যে মারা যান। তার পিতামহ প্রথম বাহাদুর শাহের মৃত্যুর পরে এবং উত্তরাধিকার যুদ্ধে তার বাবা জাহানদার শাহ পরবর্তী মুঘল সম্রাট ফররুখসিয়ারের কাছে পরাজিত হন।
আজিজ-উদ-দীন তখন ১৭১৪ সালে কারাবন্দী হন এবং ১৭৫৪ সালে দখলদার উজির ইমাদ-উল-মুলক কর্তৃক মুক্তি পান, তিনি আজিজ-উদ-দীনকে একজন দুর্বল ব্যক্তিত্ব হিসাবে বিবেচনা করেছিলেন যিনি তার শাসনের বিরোধিতা করবেন না। অতএব, ১৭৫৪ সালের ২ জুন আজিজউদ্দিনকে তার নিজস্ব সুপারিশে উজির কর্তৃক দ্বিতীয় আলমগীর উপাধি দেওয়া হয়েছিল, কারণ তিনি আওরঙ্গজেবের কেন্দ্রীভূত দৃষ্টিভঙ্গি অনুসরণ করতে চেয়েছিলেন।
চার্লি পুথ

পুথের প্রাথমিক প্রকটীয়তা ইউটিউব -এ আপলোড করা তার গানের ভিডিওগুলির ভাইরাল সাফল্যের মাধ্যমে এসেছে। তার "সি ইউ এগেইন" গানটির বিরাট সাফল্যের পর, তিনি পরবর্তীতে একাধিক প্রকাশের জন্য ব্যাপকভাবে স্বীকৃত, তার মধ্যে তার অাত্বপ্রকাশকারী একক "মারভিন গেয়ে", যেটিতে তার সাথে সহ শিল্পী হিসেবে কন্ঠ দেন মেগান ট্রেইনর। গানটি নিউজিল্যান্ড, আয়্যারল্যান্ড এবং যুক্তরাজ্যের সেরা গানের তালিকা গুলোতে সবার উপরে উঠে আসে, এবং মার্কিন যুক্তরাষ্ট্রের "বিলবোর্ড" হট ১০০ গানের তালিকায় সেরা ২১ নম্বরে উঠে আসে।
পুথ তার প্রথম আত্বপ্রকাশকারী অ্যালবাম , "নাইন ট্রেক মাইন্ড" প্রকাশ করেন ২০১৬ সালের জানুয়ারীতে, অ্যালবামটিতে পূবে প্রকাশ হওয়া দুটি একক "অয়ান কল এওয়ে" এবং "উই ডোন্ট টক এনিমোর" ছিল , গান দুটি "বিলবোর্ড" হট ১০০ এর তালিকায় যথাক্রমে সেরা ১২ এবং ৯ নম্বর অবস্থানে উঠে আসে। এর মধ্যে তার একটি একক "উই ডোন্ট টক এনিমোরে" তার সহ-শিল্পী হিসেবে কন্ঠ দেন সেলিনা গোমেজ।
পুথের জন্ম হয় ১৯৯১ সালের ২রা ডিসেম্বর, মার্কিন যুক্তরাষ্ট্রের নিউ জার্সি শহরের রুমসন পৌরসভায়, তার মার নাম: ডেব্রা, যিনি একজন গানের শিক্ষক , তিনি এইচবিও চ্যানেলের জন্য বিজ্ঞাপন লিখার কাজও করেন, এবং তার বাবার নাম চর্লেস পুথ, তিনি একজন নির্মাতা এবং আবাসন প্রতিনিধি। তার বাবা ক্যাথলিক এবং তার মা যুয়িশ। তার দুজন ছোট সহোদর আছে, তারা দুজন জমজ, তাদের নাম স্টেফেন এবং ম্যেকায়লা। 
যখন তার বয়স ২ বছর, তখন প্রায় এক মারাত্মক কুকুরের কামড়ের ঘটনায়, পুথের ডান ভুড়ু স্থায়ীভাবে খুঁতেল হয়ে যায়। 
পথের নিখুঁত মাত্রা রয়েছে, যা একটি বিরল শ্রাবণসংক্রান্ত বিষ্ময় যা দ্বারা তিনি কোন প্রসঙ্গ স্বন ছাড়াই সঙ্গীত শনাক্ত বা পুনর্বিন্যাস করতে সক্ষম। তার মা তাকে উচ্চাঙ্গ সংগীত সম্পর্কে ধারণা প্রদান করেন, এবং যখন তার বয়স ৪ বছর, তখন থেকেই তাকে তার মা পিয়ানো শেখানো শুরু করেছিলেন। তিনি ১০ বছর বয়সে জ্যাজ পড়া শুরু করেন এবং তিনি পরে মাত্র ১২ বছর বয়সে কোর্ট বেসিক থিয়েটার এর কুল স্কুলের সামার ইয়থ জাজ সঙ্গীত প্রতিযোগীতায় অংশগ্রহণ করেছিলেন যেটি ছিল নিউ জার্সি শহরের রেড ব্যাংক নামক স্থানে। কোর্ট বেসিক থিয়েটার তাকে ভাড়া করেছিল, সেখানে তাকে চার্লি ব্রাউন প্রোডাকশন নামক নাট্যমন্চে সঙ্গীত পরিবেশন করতে। যখন তিনি ৬ষ্ঠ গ্রেডে পড়তেন, তখন তিনি তার নিজের প্রযোজনায় এবং রেকর্ড করা তার "হেভ এ্য মেরি চার্লি ক্রিসমাস" নামক ক্রিসমাস অ্যালবাম প্রকাশ করন, যা বিক্রি করে তিনি তখন ৬০০ ডলার আয় করেছিলেন। 
২০১০ সালে রুমসন-ফেয়ার হেভেন রেজিয়নাল হাই স্কুল থেকে স্নাতক পাওয়ার আগে , তিনি হলি ক্রস স্কুল, রুমসন, এবং ফরেষ্টডেইল মিডল স্কুলে লেখাপড়া করেন ৭ম গ্রেডের শেষ ভাগে থাকাকালীন সময়ে ম্যানহেটেন স্কুল অব মিউজিক প্রি-কলেজে ভর্তি হয়েছিলেন সেখানে তিনি জাজ পিয়ানো এবং শাস্ত্রীয় সঙ্গীত নিয়ে পড়েন। ২০১৩ সালে পুথ বেকলি কলেজ অব মিউজিক সালে স্নাতক শেষ করেন, যেখানে তিনি মিউজিক প্রযোজনা এবং প্রকৌশল নিয়ে পড়েছিলেন। 
শিরোনামকারী হিসেবে
সহ-শিরোনামকারী হিসেবে
সাহায্যকারী হিসেবে
মেহেরপুর সরকারি উচ্চ বিদ্যালয়

মেহেরপুর সরকারি উচ্চ বিদ্যালয় মেহেরপুর, বাংলাদেশে অবস্থিত। এটি ১৮৫৪ সালে প্রতিষ্ঠিত, যা ব্রিটিশ অবিভক্ত ভারত উপমহাদেশ থাকাকালীন সময় থেকে এর কার্যক্রম শুরু হয়। ১৯৪৭ সালের ভারত বিভাগের আগে স্কুলটি বর্তমান ভারতের নদিয়া জেলার কাথুলি গ্রামে অবস্থিত ছিল। রেডক্লিফ রেখা চিহ্নিতকরনের ফলে এটি পূর্ব বঙ্গের অন্তর্ভুক্ত হয়। পরবর্তিতে ১৯৬০ সালে, এটি বর্তমান জায়গায় স্থানান্তরিত করা হয় এবং মেহেরপুর মাল্টিলেটারাল মডেল হাই স্কুল নামে নামকরণ করা হয়। এর ৮ বছর পর, ১৫ নভেম্বর ১৯৬৮ সালে এর নাম মেহেরপুর সরকারি উচ্চ বিদ্যালয় নামকরণ করা হয়।
বর্তমানে এই বিদ্যালয়ে ৫০ জন এর অধিক শিক্ষক পাঠদান করছেন।
বিদ্যালয় তার কার্যক্রমের জন্য, সহকারী কমিশনার (শিক্ষা), জেলা প্রশাসকের কার্যালয়ের কাছে জবাবদিহি করতে বাধ্য।
কাঠের ছাই

কাঠের ছাই হলো কাঠ পোড়ানোর পর অবশিষ্ট গুঁড়ো, ঘরে ফায়ারপ্লেস, মাটির চুলা বা শক্তি-উৎপাদক কারখানায় তা দেখা যায়। মালিরা বাগানে পটাশের উৎস হিসেবে ছাই ব্যবহার করে।
কাঠের ছাই জৈব সার রূপে মাটির পুষ্টি উপাদান বৃদ্ধি করতে ব্যবহার করা যায়। এক্ষেত্রে ছাই পটাশিয়াম ও ক্যালসিয়াম কার্বনেটের উৎস হিসেবে কাজ করে। দ্বিতীয় যৌগটি মাটির অম্লত্ব প্রশমনে ক্ষারক রূপে কাজ করে থাকে।
কাঠের ছাইকে জৈব জলচাষ দ্রবণে পরিষ্কারক হিসেবে ব্যবহার্য যা ক্যালসিয়াম, পটাশিয়াম, ম্যাগনেসিয়াম ও ফসফরাস-সমৃদ্ধ অজৈব যৌগসমূহকে প্রতিস্থাপিত করে।
ছাই সাধারণত বর্জ্যভূমিতে ফেলা হয়, কিন্তু কাজটায় বেশ খরচ হওয়ায় এর বদলে প্রকৃতিবান্ধব বিকল্প, যেমন কৃষি ও বনায়নে জৈবসার হিসেবে ব্যবহার করা জনপ্রিয় হয়ে উঠছে। কাঠের ছাইয়ে প্রচুর পরিমাণ চার থাকার কারণে একে গন্ধ-নিয়ন্ত্রণকারী রূপে ব্যবহার করা যায়, বিশেষত জৈবসার তৈরির প্রক্রিয়ায়।
সিরামিক গ্লেজে কাঠের ছাই ব্যবহারের ইতিহাস অনেক দীর্ঘ, বিশেষত চীনা, জাপানি, কোরীয় ঐতিহ্যে, যদিও এখন অন্যান্য মৃৎশিল্পীরাও তা ব্যবহার করে। এটা ফ্লাক্স হিসেবে কাজ করে, গ্লেজের গলনাঙ্ক কমায়।
কাঠের ছাই থেকে সরাসরি পটাশিয়াম হাইড্রোক্সাইড বানানো যায় এবং একে বলে কস্টিক পটাশ বা লাই। এই বৈশিষ্ট্যের কারণে পুরনোকাল হতেই কাঠের ছাই দিয়ে সাবান তৈরির চল রয়েছে। গ্রামবাংলায় বাসনকোসন ধুতে সরাসরি ছাই ব্যবহার করা হয়।
ectomycorrhizal ছত্রাক "Suillus granulatus" এবং "Paxillus involutus" কাঠের ছাই থেকে উপাদান সংশ্লেষণ করতে পারে।
ধোসা

ধোসা হচ্ছে ভারতীয় উপমহাদেশের একটি রুটিজাতীয় খাবার যা আটার গোলা বা খামি থেকে তৈরী করা হয়। এর প্রধান উপাদান চাল এবং কলাইয়ের ডাল। ধোসা দক্ষিণ ভারতীয়দের খাদ্যাভ্যাসে গুরুত্বপূর্ণ স্থান দখল করে আছে। এটা বাংলাদেশ, ভারত, পাকিস্তান সহ ভারতীয় উপমহাদেশে জনপ্রিয়। প্রথাগতভাবে গরম সাম্বার, আলু তরকারি, পনির বা চাটনির সঙ্গে ধোসা পরিবেশন করা হয়। বাংলাদেশের কিছু অঞ্চলে এটা চাপটি, চাপড়া পিঠা, চটা পিঠা নামে পরিচিত।
সস্তা
দোসায় উচ্চমাত্রায় শর্করা থাকে। কোন চিনি বা সম্পৃক্ত চর্বি থাকেনা। যেহেতু এর প্রধান উপাদান চাল এবং কলাইয়ের ডাল তাই এতে প্রচুর পরিমাণে প্রোটিন থাকে। গাঁজন প্রক্রিয়া ভিটামিন বি এবং সি'র পরিমাণ বাড়িয়ে দেয়।
প্রকারভেদে দোসা তৈরির একধিক পদ্ধতি আছে। এখানে সাধারণ একটি পদ্ধতি বর্ণনা করা হলো। 
সহজে তৈরি খাবার হিসেবে দোসার সাথে বিভিন্ন সবজি এবং সস দিয়ে খাওয়া হয়। অঞ্চল ও ব্যক্তিভেদে দোসাতে ব্যবহৃত সবজি তরকারির ধরন আলাদা হয়। সাধারণত সাম্বার, ভেজা চাটনি, শুকনা চাটনি, ভারতীয় আচার ইত্যাদি দিয়ে দোসা পরিবেশন করা হয়।
বিশ্ব ডিজিটাল গ্রন্থাগার

বিশ্ব ডিজিটাল গ্রন্থাগার (ডব্লউডিএল) একটি আন্তর্জাতিক ডিজিটাল গ্রন্থাগার যা ইউনেস্কো এবং মার্কিন যুক্তরাষ্ট্রের লাইব্রেরি অব কংগ্রেস দ্বারা পরিচালিত হয়।
ডাব্লুডিএল তার মিশন হচ্ছে আন্তর্জাতিক এবং আন্তঃসাংস্কৃতিক বোঝার উন্নয়ন, ইন্টারনেটে বিভিন্ন সাংস্কৃতিক ভলিউম এবং বিষয়বস্তুর প্রসারিত করা, শিক্ষাবিদ, পণ্ডিত ও সাধারণ শ্রোতাদের জন্য সাহায্যের উপায় বের করা, এবং অংশীদার প্রতিষ্ঠানগুলির মধ্যে এবং দেশসমূহের মধ্যে ডিজিটাল বিভেদ সঙ্কুচিত করার ক্ষমতা বৃদ্ধি করা। এটি ইন্টারনেটে নন-ইংরেজি ও নন-পশ্চিমা পরিমাণ প্রসারিত করার লক্ষ্য, এবং পণ্ডিত গবেষণায় অবদান রাখে। গ্রন্থাগার বিশ্বজুড়ে সংস্কৃতির থেকে গুরুত্বপূর্ণ প্রাথমিক উপকরণ, পাণ্ডুলিপি, মানচিত্র, বিরল বই, বাদ্যযন্ত্র স্কোর, রেকর্ডিং, চলচ্চিত্র, প্রিন্ট, ফটোগ্রাফ, স্থাপত্য আঁকা, এবং অন্যান্য গুরুত্বপূর্ণ সাংস্কৃতিক সামগ্রীসহ বিনামূল্যে এবং বহুভাষী ফরম্যাটে ইন্টারনেটে উপলব্ধ করতে ইচ্ছুক।
ডাব্লুডিএল ১,২৩৬টি আইটেম দিয়ে খোলা হয়েছে। ২০১৭ সালের মাঝামাঝি দিকে, এটি প্রায় ২০০০টি দেশের ১৬,০০০ টিরও বেশি আইটেম তালিকাভূক্ত করে, যা ৮,০০০ খ্রিষ্টপূর্বাব্দে ফিরে আসে।
ফ্র্যাঙ্ক লুথার মট

ফ্র্যাঙ্ক লুথার মট (৪ এপ্রিল, ১৮৮৬ - ২৩ অক্টোবর, ১৯৬৪) হলেন একজন মার্কিন ইতিহাসবেত্তা এবং সাংবাদিক। "আ হিস্ট্রি অব আমেরিকান ম্যাগাজিন্‌স" বইয়ের ১ম ও ২য় খণ্ডের জন্য তিনি ১৯৩৯ সালে ইতিহাসে পুলিৎজার পুরস্কার লাভ করেন।
মট ১৮৮৬ সালের ৪ এপ্রিল আইওয়ার রোজ হিলে জন্মগ্রহণ করেন। তার পিতা ডেভিড চার্লস মট ছিলেন "হোয়াট চিয়ার, আইওয়া প্যাট্রিয়ট" সাপ্তাহিকীর প্রকাশক এবং তার মাতা ম্যারি ই. টিপটন
খালিদ হোসেন

খালিদ হোসেন (৪ ডিসেম্বর ১৯৩৫ - ২২ মে ২০১৯) ছিলেন একজন বাঙালি নজরুলগীতি শিল্পী এবং নজরুল গবেষক। তিনি নজরুলের ইসলামী গান গাওয়ার জন্য সুপ্রসিদ্ধ। তার ছয়টি নজরুলগীতির অ্যালবাম এবং ১২টি ইসলামী গানের অ্যালবাম প্রকাশিত হয়েছে। সঙ্গীতের অবদানের জন্য ২০০০ সালে তিনি বাংলাদেশ সরকার প্রদত্ত দ্বিতীয় সর্বোচ্চ বেসামরিক সম্মান একুশে পদকে ভূষিত হন।
খালিদ হোসেন ১৯৩৫ সালের ৪ ডিসেম্বর তৎকালীন ব্রিটিশ ভারতের (বর্তমান ভারত) পশ্চিমবঙ্গের নদিয়া জেলার কৃষ্ণনগরে জন্মগ্রহণ করেন। দেশ বিভাগের পর তিনি পরিবারের সাথে কুষ্টিয়ার কোর্টপাড়ায় চলে আসেন। ১৯৬৪ সাল থেকে তিনি স্থায়ীভাবে ঢাকায় বসবাস শুরু করেন।
হোসেন সঙ্গীত প্রশিক্ষক ও নিরীক্ষক হিসেবে বাংলাদেশের বিভিন্ন বিশ্ববিদ্যালয়ে, জাতীয় বিশ্ববিদ্যালয়, ঢাকা বিশ্ববিদ্যালয়, রাজশাহী বিশ্ববিদ্যালয়, জাতীয় কবি কাজী নজরুল ইসলাম বিশ্ববিদ্যালয় ও দেশের সকল মাধ্যমিক ও উচ্চ মাধ্যমিক শিক্ষা বোর্ড ও বাংলাদেশ পাঠ্যপুস্তক বোর্ড দায়িত্ব পালন করেছেন। এছাড়া তিনি নজরুল ইনস্টিটিউটে নজরুলগীতির আদি সুরভিত্তিক নজরুল স্বরলিপি প্রমাণীকরণ পরিষদের সদস্য।
হোসেনের ছয়টি নজরুলগীতির অ্যালবাম প্রকাশিত হয়েছে। তার সর্বশেষ নজরুলগীতির অ্যালবাম হল "শাওনো রাতে যদি"। এছাড়া তার ১২টি ইসলামী গানের অ্যালবামও প্রকাশিত হয়েছে। তার একমাত্র আধুনিক গানের অ্যালবাম "চম্পা নদীর তীরে"।
নজরুলগীতিতে অনবদ্য অবদানের জন্য ২০০০ সালে বাংলাদেশ সরকারের কাছ থেকে একুশে পদক পান। এছাড়াও, তিনি নজরুল একাডেমি পদক, শিল্পকলা একাডেমি পদক, কলকাতা থেকে চুরুলিয়া পদকসহ বহু সম্মাননা লাভ করেছেন।
খালিদ হোসেন ২০১৯ সালের ২২ মে ঢাকার জাতীয় হৃদরোগ ইনস্টিটিউট ও হাসপাতালে করোনারি কেয়ার ইউনিটে (সিসিইউ) মৃত্যুবরণ করেন।
রায়গঞ্জ বিশ্ববিদ্যালয়

রায়গঞ্জ বিশ্ববিদ্যালয় উত্তর দিনাজপুর জেলার রায়গঞ্জের একটি বিশ্ববিদ্যালয়। এটি কলা, বাণিজ্য এবং বিজ্ঞান বিভাগে স্নাতক এবং স্নাতকোত্তর পাঠদান করে। রায়গঞ্জ কলেজটি ২০১৫ সালের আগস্টে একটি বিশ্ববিদ্যালয় হয়ে ওঠে। বিশ্ববিদ্যালয়টি মোট ৪ একর জমির উপর গড়ে এঠেছে। এর আগে এটি একটি বিশ্ববিদ্যালয়ের অন্তর্গত কলেজ ছিল, যা উত্তরবঙ্গ বিশ্ববিদ্যালয় কর্তৃক অনুমোদিত ছিল। বিশ্ববিদ্যালয়টি পিএইচডি বিষয়ে শিক্ষা দান করে মানবিক বিষয়ক- এবং বিজ্ঞান ভিত্তিক বিষয়ে।অধ্যাপক জ‍্যোৎস্নাকুমার মণ্ডল বিশ্ববিদ্যালয়ের উপাচার্য, ডঃ দুর্লভ সরকার রেজিস্ট্রার এবং ডঃ শুভময় ভৌমিক কার্যকরী নিয়ন্ত্রক।বিশ্ববিদ্যালয়ের পূর্ণ ঠিকানা: রাইগঞ্জ বিশ্ববিদ্যালয়, কলেজপাড়া, ডাকঘর: রায়গঞ্জ - ৭৩৩ ১৩৪, জেলা: উত্তর দিনাজপুর, পশ্চিমবঙ্গ, ভারত।বিশ্ববিদ্যালয়টি বিশ্ববিদ্যালয় অনুদান কমিশন (ইউজিসি) দ্বারা স্বীকৃত। 
বিশ্ববিদ্যালয়টি বর্তমানে ওয়াই ফাই পরিসেবা চালু রয়েছে ।এটি পশ্চিমবঙ্গের মধ্যে দ্বিতীয়তম ওয়াই ফাই আয়তাধীন বিশ্ববিদ্যালয়।
"২০১৪-এর পশ্চিমবঙ্গ আইন XXVI" এবং রায়গঞ্জ বিশ্ববিদ্যালয় আইন, ২০১৪ পশ্চিমবঙ্গ আইনসভা দ্বারা গৃহীত হয়। ২১ জানুয়ারি ২০১৫ সালে রাজ্যপালের সম্মতিতে আইনটি কলকাতা গেজেটে প্রথম প্রকাশিত হয়। আইনটিতে উল্লেখ করা হয় “"বিদ্যমান রায়গঞ্জ কলেজ বাতিল করে কলেজের জমি ও সম্পত্তি নিয়ে উত্তর দিনাজপুর জেলাতে রায়গঞ্জ বিশ্ববিদ্যালয় গঠন সমীচীন হবে এবং এটি বিশ্ববিদ্যালয়কে মানবিকতা, সামাজিক ও সাধারণ বিজ্ঞান'সহ শিক্ষার বিভিন্ন শাখায় এবং পড়াশোনা কোর্সে প্রশিক্ষণ, প্রশিক্ষণ ও গবেষণা কেন্দ্র হিসাবে দক্ষতার সাথে কাজ করতে সক্ষম করবে, সঙ্গে জ্ঞান ও শিক্ষার অগ্রগতির প্রচার এবং উচ্চতর শিক্ষার প্রয়োজনীয়তা মেটাতে এবং বিষয়গুলিতে গবেষণার জন্য এবং সমাজ ও জাতির সেবা করার জন্য উচ্চশিক্ষা প্রসারিত করবে"”।
মাইকেল কিটন

মাইকেল কিটন ( নামে পরিচিত মাইকেল জন ডগলাস (; জন্ম: ৫ সেপ্টেম্বর ১৯৫১) হলেন একজন মার্কিন অভিনেতা, প্রযোজক ও পরিচালক। তিনি সিবিএস চ্যানেলের সিটকম "অল্‌স ফেয়ার" ও "দ্য ম্যারি টাইলার মুর আওয়ার" এবং হাস্যরসাত্মক চলচ্চিত্র "নাইট শিফট" (১৯৮২), "মিস্টার মম" (১৯৮৩), "জনি ডেঞ্জারাসলি" ১৯৮৪) ও "বিটলজুস" (১৯৮৮)-এ অভিনয় করে পরিচিতি অর্জন করেন। তিনি টিম বার্টনের নাট্যধর্মী সুপারহিরো চলচ্চিত্র "ব্যাটম্যান" (১৯৮৯) ও "ব্যাটম্যান রিটার্নস" (১৯৯২)-এ নাম ভূমিকায় অভিনয় করে সমাদৃত হন। এছাড়া তিনি মার্ভেল সিনেম্যাটিক ইউনিভার্সের সুপারহিরো চলচ্চিত্র "" (২০১৭) ও আসন্ন চলচ্চিত্র "" (২০১৯)-এ ভালচার চরিত্রে অভিনয় করেছেন।
কিটন "লাইভ ফ্রম বাগদাদ" (২০০২) চলচ্চিত্রে অভিনয়ের জন্য তিনি সেরা মিনি ধারাবাহিক বা টিভি চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন এবং "দ্য কোম্পানি" (২০০৭) চলচ্চিত্রে অভিনয় করে স্ক্রিন অ্যাক্টরস গিল্ড পুরস্কারের মনোনয়ন লাভ করেন। ২০১৪ সালের "বার্ডম্যান অর (দ্য আনেক্সপেক্টেড ভার্চু অব ইগনোরেন্স)" চলচ্চিত্রে অভিনয়ের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার, ও শ্রেষ্ঠ অভিনেতা ও শ্রেষ্ঠ হাস্যরসাত্মক অভিনেতা বিভাগে ক্রিটিকস চয়েস চলচ্চিত্র পুরস্কার লাভ করেন এবং শ্রেষ্ঠ অভিনেতা বিভাগে একাডেমি পুরস্কার, বাফটা পুরস্কার, স্ক্রিন অ্যাক্টরস গিল্ড পুরস্কারের মনোনয়ন লাভ করেন।
২০১৬ সালে তিনি ফ্রান্সের অর্ডার অব আর্টস অ্যান্ড লেটার্সের অফিসার উপাধিতে ভূষিত হন। তিনি কার্নেগি মেলন বিশ্ববিদ্যালয়ের একজন ভিজিটিং স্কলার।
হাবড়া বিধানসভা কেন্দ্র

হাবড়া (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১০০ নং হাবড়া বিধানসভা কেন্দ্রটি হাবড়া পৌরসভা এবং কুমড়া, পৃথিবা, রাউতারা এবং মসলন্দপুর-২ গ্রাম পঞ্চায়ে গুলি হাবড়া-১ সমষ্টি উন্নয়ন ব্লক এর অন্তর্গত।
হাবড়া বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের জ্যোতিপ্রিয় মল্লিক তার নিকটবর্তী প্রতিদ্বন্দ্বী সিপিআই (এম) -এর প্রনব ভট্টাচার্যকে পরাজিত করেন।
২০০৬ সালের বিধানসভা নির্বাচনে, সিপিআই (এম) -এর পি কে ভট্টাচার্য হাবড়া কেন্দ্র থেকে জয়ী হন তার নিকটবর্তী প্রতিদ্বন্দ্বী তৃণমূল কংগ্রেসের তপতী দত্তকে পরাজিত করেন। ২০০১ সালে কংগ্রেসের তপতী দত্ত সিপিআই (এম) এর অমিতাভ নন্দীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
১৯৯৬ সালে সিপিআই (এম) -এর বারেন বসু তার নিকটবর্তী প্রতিদ্বন্দ্বী কংগ্রেসের আব্দুল হামিদ মন্ডলকে পরাজিত করেন। ১৯৯১ সালে এবং ১৯৮৭ সালে সিপিআই (এম) -এর কমল সেনগুপ্ত (বোস) কংগ্রেসের বিমান দত্তকে পরাজিত করেন। ১৯৮২ সালে সিপিআই (এম) -এর নিরোদ রায় চৌধুরী কংগ্রেসের বিমান দত্তকে পরাজিত করেন। ১৯৭৭ সালে সিপিআই (এম) -এর নিরোদ রায় চৌধুরী তার নিকটতম প্রতিদ্বন্দ্বী কংগ্রেসের কৃষ্ণপদ চট্টোপাধ্যায়কে পরাজিত করেন।
১৯৭২, ১৯৭১ এবং ১৯৬৯ সালে কংগ্রেসের তরুণ কান্তি ঘোষ জয়ী হন। 
১৯৬৭ সালে বাংলা কংগ্রেসের জে.পি.মুখিজী জয়ী হন। ১৯৬২, ১৯৫৭ এবং ১৯৫১ সালে স্বাধীন ভারতের প্রথম নির্বাচন, কান্তি ঘোষ জয়ী হন।
আদেল মাহমুদ

আদেল মাহমুদ (২৪ আগস্ট ১৯৪১ – ১১ জুন ২০১৮) একজন মিশরীয় বংশোদ্ভূত আমেরিকান চিকিৎসক ও সংক্রামক রোগের একজন বিশেষজ্ঞ। মার্ক ভ্যাক্সিনের সভাপতি থাকা অবস্থায় তিনি গারডাসিল এইচপিভি টিকা ও রটোভাইরাস টিকার উন্নতি ঘটান। সেখান থেকে অবসর নেয়ার পর তিনি , প্রিন্সটন বিশ্ববিদ্যালয়ের অধ্যক্ষ হন
মাহমুদ জন্মগ্রহণ করেন ২৪ আগস্ট, ১৯৪১ এ কায়রো, মিশরে। তার বাবা আব্দেল ফাত্তাহ মাহমুদ কৃষিবিদ ছিলেন। আদেলের ১০ বছর বয়সে তিনি নিউমোনিয়াতে মারা যান। আদেল পেনিসিলিন ঔষুধ কিনতে পাঠানো হয়; কিন্তু সে আসতে আসতে তার পিতা মারা যান। যা আদেলকে প্রভাবিত করেছিল। মাহমুদ , কায়রো বিশ্ববিদ্যালয় থেকে ১৯৬৩ সালে স্নাতক অর্জন করেন। তার মা ফাতিহা ওসমান মেডিকেল স্কুলে পড়ার সুযোগ পেলেও ফাতিহার ভাই নিষেধ করেছিলেন। কারণ তিনি মনে করেছিলেন নারীর চিকিৎসক হওয়া উচিত নয়।
বিশ্ববিদ্যালয়ের ছাত্র থাকাকালীন মাহমুদ সক্রিয়ভাবে রাজনীতি অংশগ্রহণ করেছিলেন। তিনি জামাল আবদেল নাসের এর রাজনীতিতে অংশগ্রহণ করেছিলেন। পরবর্তীতে রাজনৈতিক পরিবেশ পরিবর্তন হলে তিনি পড়াশুনার জন্য যুক্তরাজ্য স্থানান্তরিত হন। তিনি ১৯৭১ সালে লন্ডন স্কুল অব হাইজিন থেকে পিএইচডি অর্জন করেন। ১৯৭৩ সালে তিনি অভিবাসী হিসেবে মার্কিন যুক্তরাষ্ট্রে আসেন ও পোস্ট ডক্টোরাল গবেষক হিসেবে ক্লিভল্যান্ডের কেস ওয়েস্টার্ন রিজার্ভ বিশ্ববিদ্যালয়ের যোগদান করেন। পরবর্তীতে ১৯৮৭ সালে মেডিসিন বিভাগের প্রধান হন।
১৯৮৮ সালে মার্ক অ্যান্ড কোং. মাহমুদকে ভ্যাকসিন বিভাগের সভাপতি হিসেবে নিযুক্ত করেন। পদে নিযুক্ত থাকা অবস্থায় তিনি এইচপিভি টিকা ও রোটাভাইরাস টিকার প্রভূত উন্নয়ন করেন। এর পূর্বে প্রচুর সংখ্যক শিশু ডায়রিয়াজনিত রোগে মারা যেত। রোটাভাইরাস টিকার উন্নয়ন এই মৃত্যুহার উল্লেখযোগ্য হারে হ্রাস করে। তিনিই প্রথম এসভ টিকাকে সফলভাবে বাজারে এনে বিক্রির ব্যবস্থা করেন।
মার্ক থেকে ২০০৬ সালে অবসর নেয়ার পর মাহমুদ ২০০৭ এ প্রিন্সটন বিশ্ববিদ্যালয় এর উড্রো উইলসন স্কুল অব পাবলিক অ্যান্ড ইন্টারন্যাশনাল অ্যাফেয়ার্স এর নীতি বিশ্লেষক এর ভূমিকা পালন করেন ও ২০১১ সালে প্রিন্সটন এর আণবিক জীববিজ্ঞান বিভাগের অধ্যাপক হন।
১১ জুন, ২০১৮ তে মাহমুদ নিউ ইয়র্ক শহরের মাউন্ট সিনাই সেন্ট হাসপাতালে মস্তিষ্কের রক্তক্ষরণ এর কারণে মারা যান। মৃত্যুকালে তার বয়স হয়েছিল ৭৬ বছর। তার মৃত্যুতে মাইক্রোসফট প্রতিষ্ঠাতা বিল গেটস তার টুইটার অ্যাকাউন্টে শোকবার্তা দেন। তিনি বলেন, "বলার অপেক্ষা রাখে না, আমাদের সময়ের অন্যতম সেরা ভ্যাকসিন নির্মাতাকে বিশ্ব হারিয়েছে। ড. আদিল মাহমুদ এর ভ্যাকসিন অগণিত শিশুর জীবন রক্ষা করেছে।"
মাহমুদের সাথে ড. স্যলী হুডারের ১৯৭৬ সালে সাক্ষাৎ হয়। স্যালো নিজেও একজন সংক্রামক রোগ বিশেষজ্ঞ। তারা উভয়েই ১৯৯৩ সালে বিবাহবন্ধনে আবদ্ধ হন। তারা জ্যায় থ্রন্টন নামে একজন পুত্রকে দত্তক নেন। 
মাহমুদের অলফ্যাত আব্দেল ফাত্তাহ নামে একজন বোন ও মাহমুদ আব্দেল ফাত্তাহ নামে একজন ভাই ছিল। তারা দুজনেই চিকিৎসক।
২০১৮ কলকাতা সেতু ধস

২০১৮ কলকাতা সেতু বিপর্যয় ২০১৮ সালের ৪ সেপ্টেম্বর কলকাতার মাঝেরহাট সেতু পতনকে নির্দেশ করে। বিকেল প্রায় ৪ টা ৪৫ মিনিটে সেতুটি হুড়মুড়িয়ে ভেঙে পড়ে, যার ফলে কমপক্ষে ২৫ জনকে আহত এবং ৩ জনের মৃত্যু হয়।
মাঝেরহাট সেতু কলকাতার আলিপুর এলাকায় অবস্থিত। এটি বেহালা হয়ে দক্ষিণ শহরতলিকে শহরের অন্য এলাকাগুলিতে সংযোগকারী একটি প্রধান সড়ক সেতু ছিল। এটি জাতীয় সড়ক ১২ এবং ডায়মন্ড হারবার রোডেরও অংশ।
সেতুর পাশে মাঝেরহাট রেলওয়ে স্টেশন অবস্থিত। এর পাশে কলকাতা মেট্রো লাইন ৩-এর জন্যও নির্মাণ চলছিল; মাঝেরহাটের জন্য একটি পরিকল্পিত স্টেশন রয়েছে সেতুর পাশে। সেতুটি কলকাতা চক্ররেল এবং বজবজগামী ভারতীয় রেলের শিয়ালদাহ দক্ষিণ রেলপথের উপর অবস্থিত।
দুর্ঘটনার সময়ের আগে কলকাতায় এবং সমগ্র ভারততে সেতু ও রাস্তার রক্ষণাবেক্ষণ করা হচ্ছে না বিধায় উদ্বেগ ছিল। ৬ বছরের মধ্যে এটি কলকাতায় তৃতীয় সেতু ভেঙে পড়ার ঘটনা ছিল। ৪ মার্চ ২০১৩ সালে, উল্টডাঙায় একটি উড়ালপুলের অংশ ভেঙে যায়। ৩১ মার্চ ২০১৬ সালে কলকাতার ব্যস্ত গিরিশ পার্কের কেন্দ্রস্থলে একটি উড়ালপুলের অংশ ভেঙে পড়ে। এই ঘটনায় ২৭ জন মারা যায় এবং ৮০ জনেরও বেশি আহত হন। মাঝেরহাট সেতুটি পতনের সময় ৫০ বছরের পুরনো সেতু ছিল।
মাঝেরহাট সেতু সম্পর্কেও উদ্বেগ দেখা দেয়। ২০১০ সালে, মাজহারহাট সেতু মেরামত করা হয়েছিল। ২০১২ সালে একটি পরীক্ষা সেতুটিকে অনিরাপদ হিসেবে চিহ্নিত করে। ২০১৮ সালে পুলিশ, যাত্রীবাহী ও আশেপাশের বাসিন্দাদরা সেতুর কাঠামোর মধ্যে দৃশ্যমান ফাটল উদ্ভূত হওয়া নিয়ে উদ্বেগ প্রকাশ করে।
প্রায় বিকাল ৪:৪৫ টা নাগাদ সেতুটি ভেঙে পড়ে। স্থানীয় এলাকা থেকে পাওয়া ভিডিওগুলিতে সেতুটি ভেঙে পড়ার কিছু অংশ দেখা যায়। ভিডিও থেকে দেখা যায় ভেঙে পড়া সেতুর মধ্যে অন্তত নয়টি যানবাহন আটকে রয়েছে, যার মধ্যে একটি মিনিবাস রয়েছে।
দুর্ঘটনার পর কলকাতা পুলিশ, ফোর্ট উইলিয়ম থেকে ভারতীয় সেনাবাহিনীর ইউনিট এবং বিশেষ দুর্যোগ ব্যবস্থাপনা দল এনডিআরএফ দ্বারা উদ্ধার অভিযান শুরু হয়। আহত ব্যক্তিদেরকে এসএসকেএম, সিএমআরআই ও বিদ্যাসাগর হাসপাতালে পাঠানো হয়।
ধসের পরে, পূর্ব রেল মাঝেরহাট রেলওয়ে স্টেশন হয়ে কলকাতা চক্ররেল এবং শিয়ালদহ-বজবজ লাইনে ট্রেন চলাচল বন্ধ করে দেয়। সেতুটি উত্তর ও দক্ষিণ কলকাতার মধ্যে চলাচলের মাধ্যম হওয়ায় ব্যাপক যানজট জমে যায়।
মুখ্যমন্ত্রী, মমতা বন্দ্যোপাধ্যায় মুখ্যসচিব মলয় কুমার দেকে এই ধ্বস নিয়ে তদন্ত করার জন্য কমিটি করার জন্য আদেশ দেন। তিনি উল্লেখ করেন যে নগরীর ২০ টি সেতু ভেঙে যাওয়ার ঝুঁকিতে রয়েছে। ৭ সেপ্টেম্বর, ২০১৮ সালে টাইমস অফ ইন্ডিয়ায় প্রকাশিত প্রবন্ধে উল্লেখ করা হয় যে গণপূর্ত বিভাগ স্বীকার করেছে যে জরুরী মেরামত সঠিকভাবে করা হয়নি, সেতুর উপর প্যাচওয়ার্কগুলি মেরামত করা হয়েছিল, বিটুমিনের স্তরগুলি যুক্ত করা হয়, এবং সেইজন্য ওজন বেড়ে যায়, কিন্তু তা পূর্ণাঙ্গ মেরামত ছিল না। এই ধ্বসের পর ভারতে সেতু সুরক্ষার বিষয়ে জনসাধারণের মধ্যে অবিশ্বাসের জন্ম নেয়।
২০১৮ সালের সেপ্টেম্বরেই ৩টি সেতু ভেঙে পড়ায় পশ্চিমবঙ্গে সেতুর সুরক্ষা নিয়ে পুঙ্খানুপুঙ্খ তদন্ত হয়।
তদন্তের প্রাথমিক ফলাফলে বলা হয় যে দূষণ এবং দুর্বল রক্ষণাবেক্ষণের কারণে সেতুটি ধসের পড়ে। মেট্রোর নির্মাণের ফলে সেতু ধসে যাওয়ার যাওয়ার দাবি অমূলক বলা হয়।
রাজ্যের গণপূর্ত বিভাগ (পিডব্লিউডি) একই জায়গায় পুরাতন সেতুটি সরিয়ে একটি নতুন সেতুর পুনর্নির্মাণের কাজ শুরু করে।
সুপার হিরো (২০১৮-এর চলচ্চিত্র)

সুপার হিরো হচ্ছে ২০১৮ সালে মুক্তিপ্রাপ্ত একটি বাংলাদেশী মারপিটধর্মী চলচ্চিত্র। চলচ্চিত্রটি পরিচালনা করেছেন আশিকুর রহমান এবং প্রযোজনা করেছেন তাপসী ফারুক। চলচ্চিত্রটির পরিবেশনায় রয়েছে হার্টবিট প্রোডাকশন। চলচ্চিত্রটিতে প্রধান ভূমিকা অভিনয় করেছেন শাকিব খান ও শবনম বুবলি। এছাড়াও এতে আরোও অভিনয় করেছেন টাইগার রবি, শম্পা রেজা, তারিক আনাম খানসহ প্রমূখ।
চলচ্চিত্রটির ফার্স্ট লুক টিজার মুক্তি পায় ২৭ মে ২০১৮ সালে। এটি অস্ট্রেলিয়ায় চিত্রায়িত প্রথম বাংলাদেশী চলচ্চিত্র। ছবিটি শুটিং থেকে শুরু করে বিভিন্ন কারণে সমালোচিত হয়। এর নির্মাতা আশিকুর রহমানের বিরুদ্ধে অনুমতি ছাড়া শুটিংয়ের অভিযোগ তুলেছিল অস্ট্রেলিয়া ভিত্তিক প্রযোজনা প্রতিষ্ঠান সিনেফেক্ট এন্টারটেইনমেন্ট। এরপর অস্ট্রেলিয়ায় অনুমতিবিহীন শুটিং করায় নিপা এন্টারপ্রাইজ নামের একটি চলচ্চিত্র প্রযোজনা ও পরিবেশনা প্রতিষ্ঠানের পক্ষ থেকে অভিযোগ করা হয় তথ্য মন্ত্রণালয়ে। তারপরই সিনেমাটির মুক্তি নিয়ে সংশয় দেখা দেয়।
"সুপার হিরো" চলচ্চিত্রের গানগুলো লিখেছেন রবিউল ইসলাম জীবন ও সুদীপ কুমার দীপ এবং সুর ও সঙ্গীতায়োজন করেছেন আকাশ সেন, আলী আকরাম শুভ ও নাভেদ পারভেজ। চলচ্চিত্রের "বুম বুম" শিরোনামে প্রথম গানটি প্রকাশ করা হয় ২০১৮ সালের ৮ জুন রাত ১১টায় লাইভ টেকনোলজিস কন্টেন্ট এর ইউটিউব চ্যানেল আনলিমিটেড অডিও ভিডিওতে। পার্টি মুডের "বুম বুম" গানটি গেয়েছেন প্রতীক হাসান ও শৌরিন। সুদীপ কুমার দীপের কথায় গানের সুর-সংগীত করেছেন নাভেদ পারভেজ।
চলচ্চিত্রটি ২০১৮ সালের ১৬ জুন বাংলাদেশের ৮০টি প্রেক্ষাগৃহে মুক্তি পায়। দ্বিতীয় সপ্তাহে ৩টি প্রেক্ষাগৃহ বেড়ে এর সংখ্যা দাঁড়ায় ৮৩তে এবং তৃতীয় সপ্তাহে এসে চলচ্চিত্রটির প্রেক্ষাগৃহ এসে দাঁড়ায় ১২০টি।
চলচ্চিত্রটি মুক্তি দিতে পরিচালক আশিকুর রহমান ও প্রযোজক তাপসী ফারুককে বেশ বেগ পেতে হয়েছে। চলচ্চিত্রটির সেন্সর ঠেকাতে তথ্য মন্ত্রণালয়ের সচিব ববাবর চিঠি দিয়েছিল মেসার্স নিপা এন্টারপ্রাইজের কর্ণধার সেলিনা বেগম।
সেলিনা বেগমের স্বাক্ষরিত ঐ চিঠিটিতে বলা হয়েছে,
‘সুপার হিরো’ নামক ছবিটি সরকারি অনুমতি (ওয়ার্ক পারমিট) না নিয়ে অস্ট্রেলিয়াতে শুটিং করা হয়েছে। সেজন্য যেন এই ছবির সেন্সর সনদ পত্র না দেয়া হয়। চিঠিতে লিখিতভাবে আবেদন করা হয় এভাবে, ‘সুপার হিরো’ নামক ছবিটি সরকারি অনুমতি ব্যতীত সরকারের রাজস্ব, ভ্যাট ফাঁকি দিয়ে অবৈধ পথে দেশ হতে টাকা নিয়ে গত ২২ জানুয়ারি ২০১৮ থেকে ১০ ফেব্রুয়ারি ২০১৮ পর্যন্ত অস্ট্রলিয়াতে শুটিং করেছে। আগামী ঈদে ছবিটি মুক্তির প্রস্তুতি নিচ্ছে। এতে করে সাধারণ প্রযোজকরা ক্ষতিগ্রস্ত হচ্ছে। তাই ‘সুপার হিরো’ ছবিটি নিয়ম না মানার কারণে সেন্সর সনদ পাওয়ার যোগ্যতা হারিয়েছে। তথ্য সচিব বরাবর আবেদন করা ওই চিঠিতে এও উল্লেখ আছে, ‘সুপার হিরো’ ছবিটির বিরুদ্ধে সরকারি রাজস্ব ফাঁকি দেয়াসহ অনুমতি গ্রহণ না করে বিদেশে শুটিং করার অভিযোগটি তদন্ত করে প্রয়োজনীয় ব্যবস্থা গ্রহণ করার জন্য বিনীত আবেদন করা যাচ্ছে।
ফিলিস্তিনে পতিতাবৃত্তি

ফিলিস্তিনে পতিতাবৃত্তি আইনত অবৈধ। রামাল্লায় কিছু পতিতা আছে। তবে তাদের পেশাগত জীবনে দীর্ঘমেয়াদী বিরতি প্রায়ই দেখা যায়। বিবাহপূর্ব যৌনকর্ম এই অঞ্চলে নিষিদ্ধ হিসেবে দেখা হয়। জাতিসংঘের ডেভলপিং ফান্ড ফর উইমেনসহ আরো কিছু সংস্থার প্রতিবেদন অন্যযায়ী সাম্প্রতিক সময়ে পতিতাবৃত্তিতে মহিলাদের সংখ্যা ক্রমেই বেড়ে চলেছে। মূলত দারিদ্র্য ও চলমান সহিংসতার জন্য তারা পতিতাবৃত্তিকে পেশা হিসেবে বেছে নিচ্ছে।
উসমানীয় সাম্রাজ্যের অধীনে থাকার সময় এই অঞ্চলে পতিতাবৃত্তির জন্য কোন আইন ছিলো না।
প্রথম বিশ্বযুদ্ধের পর ফিলিস্তিন ব্রিটিশদের অধীনে  আসে। তারপর ব্রিটিশ পতিতাবৃত্তির আইনের মত একই আইন ফিলিস্তিনে চালু হয়।
প্রমাণ আছে যে, দ্বিতীয় বিশ্বযুদ্ধ চলাকালে সামরিক কর্তৃপক্ষ সৈন্যদের জন্য পতিতালয় খুলেছিলো। ডাক্তারি পরীক্ষাসহ সেখানে পতিতাদের রাখা হতো সৈনিকদের মনোরঞ্জনের জন্য।
জান্নাত (২০১৮-এর চলচ্চিত্র)

জান্নাত হল ২০১৮ সালে মুক্তিপ্রাপ্ত বাংলাদেশী প্রণয়ধর্মী নাট্য চলচ্চিত্র। ছবিটি পরিচালনা করেছেন মোস্তাফিজুর রহমান মানিক। ছবিটি প্রযোজনা করেছে এস. এস. মাল্টিমিডিয়া। ছবিটির কাহিনী, সংলাপ ও চিত্রনাট্য লিখেছেন সুদীপ্ত সাঈদ খান। এতে শ্রেষ্ঠাংশে অভিনয় করেছেন সাইমন সাদিক, মাহিয়া মাহী, মিশা সওদাগর ও আলীরাজ।
বেলকুচি সরকারি কলেজ

বেলকুচি কলেজ বাংলাদেশের বেলকুচি উপজেলার সিরাজগঞ্জ জেলায় অবস্থিত একটি সরকারি কলেজ। এই কলেজটি "বেলকুচি ডিগ্রী কলেজ" নামে পরিচিত। 
স্থানীয় আবু কোরাইশী খাঁন বেলকুচি ডিগ্রি কলেজটি স্থানীয়দের সহযোগীতায় ১৯৭০ সালে মুকুন্দগাঁতী মৌজায় কলেজটি প্রতিষ্ঠিত করেন। ১৯৭০ সালের ৫ মে তৎকালীন পাবনা জেলার জেলা প্রশাসক শামসুদ্দীন আহম্মেদ কলেজের ভিত্তিপ্রস্তর স্থাপন করেন। কলেজটি ১৯৭০ সালে উচ্চমাধ্যমিক কলেজ হিসেবে যাত্রা শুরু করে। ১৯৭২ সালে কলেজটিতে বি.এ. ও বি.কম. কোর্স চালু করা হয়। ১৯৮৬ সালে বি.এস.সি. কোর্স চালুর মাধ্যমে কলেজটি পূর্ণাঙ্গ ডিগ্রি কলেজ হিসেবে স্বীকৃতি লাভ করে।
পরবর্তীতে ২০১০-২০১১ ইং শিক্ষাবর্ষ থেকে রাষ্ট্রবিজ্ঞান, হিসাববিজ্ঞান ব্যবস্থাপনা অনার্স কোর্স খোলার মাধ্যমে কলেজটি অনার্স কলেজ হিসেবে গৌরবের আসনে আসীন হয়। 
উচ্চ মাধ্যমিক পর্যায়ে
ডিগ্রি পর্যায়ে
প্রতিষ্ঠান ১৯৯৬ সালে জেলার শ্রেষ্ঠ শিক্ষাপ্রতিষ্ঠান হিসেবে নির্বাচিত হয়।
উচ্চমাধ্যমিক
ডিগ্রি (পাস)
স্নাতক (সম্মান)
রাকেল ওয়েলচ

রাকেল ওয়েলচ (; জন্ম: জো রাকেল তেজাদা ৫ সেপ্টেম্বর ১৯৪০ – মৃত্যু ১৫ ফেব্রুয়ারি ২০২৩) ছিলেন একজন মার্কিন অভিনেত্রী ও গায়িকা। তিনি টুয়েন্টিয়েথ সেঞ্চুরি ফক্সের সাথে চুক্তিবদ্ধ হওয়ার পর "ফ্যান্ট্যাস্টিক ভয়েজ" (১৯৬৬) চলচ্চিত্রে অভিনয়ের মাধ্যমে পরিচিতি অর্জন করেন। ফক্স তাকে ধারে একটি ব্রিটিশ স্টুডিওকে প্রদান করে, তিনি তাদের "ওয়ান মিলিয়ন ইয়ার্স বি.সি." (১৯৬৬) ছবিতে অভিনয় করেন। ছবিটিতে তার মাত্র তিন লাইন সংলাপ ছিল, কিন্তু তিনি তার পরিধেয় ডো-স্কিন বিকিনি সে সময়ে সর্বাধিক বিক্রিত পোস্টার হয়ে ওঠে। ফলে তিনি তারকা যৌন আবেদনের প্রতীক হয়ে ওঠেন। তার অদ্বিতীয় পর্দা ব্যক্তিত্ব তাকে ১৯৬০ ও ১৯৭০-এর দশকের চলচ্চিত্র আইকন হতে সাহায্য করে।
তিনি ১৯৭৪ সালে "দ্য থ্রি মাস্কেটিয়ার্স" চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন। তিনি "রাইট টু ডাই" (১৯৮৭) টিভি চলচ্চিত্রে অভিনয় করে সেরা টিভি চলচ্চিত্র অভিনেত্রী বিভাগে গোল্ডেন গ্লোব পুরস্কারে মনোনীত হন। ১৯৯৫ সালে "এম্পায়ার" সাময়িকী তাকে "চলচ্চিত্র ইতিহাসের ১০০ যৌন আবেদনময়ী তারকা" তালিকায় অন্তর্ভুক্ত করে। "প্লেবয়" সাময়িকী তাকে তাদের "বিংশ শতাব্দীর ১০০ যৌন আবেদনময়ী তারকা" তালিকায় অন্তর্ভুক্ত করে। ২০১১ সালে "মেন্‌স হেলথ" "সর্বকালের সেরা যৌন আবেদনময়ী নারী" তালিকায় তাকে দ্বিতীয় স্থান প্রদান করে।
বেলকুচি বহুমুখী মহিলা ডিগ্রি কলেজ

বেলকুচি বহুমুখী মহিলা ডিগ্রি কলেজ বাংলাদেশের একটি বেসরকারি কলেজ । এই কলেজটি 'মহিলা কলেজ' নামে পরিচিত। এখানে ১৯৯৯-২০০০ ইং সেশনে প্রথম উচ্চ মাধ্যমিক পর্যায়ে ছাত্রী ভর্তি করা হয়। ২০০২ সালে একাডেমীক স্বীকৃতি লাভ করে। একই বছরে পহেলা মে থেকে এমপিও ভূক্ত হয়। পরবর্তীতে একাডেমীক ভবন নির্মাণ হওয়ার পর ২০০৯ সালে ডিগ্রী কোর্স চালু করা হয়।
বাংলাদেশ সরকারের মন্ত্রী আব্দুল লতিফ বিশ্বাস (সিরাজগঞ্জের রাজনীতিবিদ) ১৯৯৮ সালে মহিলা কলেজটি স্থাপনের উদ্যোগ নেয় এবং জমি সংগ্রহ ভবন নির্মাণ সহ যাবতীয় আসবাবপত্র সহ কলেজটি শিক্ষাপ্রতিষ্ঠানের উপয়োগি করে তোলে। কলেজটি ১৯৯৯-২০০০ ইং সেশনে প্রথম উচ্চ মাধ্যমিক পর্যায়ে ছাত্রী ভর্তি করা হয়। ২০০২ সালে একাডেমীক স্বীকৃতি লাভ করে। একই বছরে পহেলা মে থেকে এমপিও ভূক্ত হয়। পরবর্তীতে একাডেমীক ভবন নির্মাণ হওয়ার পর ২০০৯ সালে ডিগ্রী কোর্স চালু করা হয়।
উচ্চ মাধ্যমিক পর্যায়ে 
ডিগ্রি পর্যায়ে
জর্জ লেজনবি

জর্জ রবার্ট লেজনবি (, ; জন্ম: ৫ সেপ্টেম্বর ১৯৩৯) হলেন একজন অস্ট্রেলীয় অভিনেতা ও সাবেক মডেল। তিনি ইয়ান ফ্লেমিংয়ের কাল্পনিক ব্রিটিশ গোয়েন্দা জেমস বন্ড চরিত্রে "অন হার ম্যাজেস্টিস সিক্রেট সার্ভিস" (১৯৬৬) চলচ্চিত্রে অভিনয়ের জন্য সর্বাধিক পরিচিত। ২৯ বছর বয়সে এই চরিত্রে অভিনয় করা লেজনবি বন্ড চরিত্রে অভিনয় করা সর্বকনিষ্ঠ অভিনেতা। এছাড়া তিনি একজন বন্ড অভিনেতা যিনি গোল্ডেন গ্লোব পুরস্কারের মনোনীত হয়েছেন।
বন্ড চরিত্রে অভিনয়ের পূর্বে লেজনবি মডেল ছিলেন এবং বিজ্ঞাপন চিত্রে কাজ করতেন। তিনি অপর একটি বন্ড চলচ্চিত্রে অভিনয়ের প্রস্তাব প্রত্যাখ্যান করে ইতালি, হংকং, অস্ট্রেলিয়া ও হলিউডের বিভিন্ন চলচ্চিত্রে কাজ করেন। ১৯৭০-এর দশকে তার কর্মজীবন থেমে যায় এবং তিনি ব্যবসায়ে যুক্ত হন ও আবাসন ব্যবসায়ে বিনিয়োগ করেন। তিনি পরবর্তীকালে আরও কয়েকটি চলচ্চিত্র ও টেলিভিশন ধারাবাহিক অভিনয় করেন, তন্মধ্যে রয়েছে জেমস বন্ড চরিত্রের প্যারডি। ২০১৭ সালে তিনি হুলু প্রামাণ্যনাট্য চলচ্চিত্র "বিকামিং বন্ড"-এ অভিনয় করেন, যেখানে লেজনবির জীবনের গল্প ও বন্ড হিসেবে তার চিত্রায়ন দেখানো হয়েছে।
রাক্কা

রাক্কা ( '; কুর্দিস ভাষা: "রেকা"), আরও বলা হয় রাকা, রাক্কা এবং আল-রাকাহ্, সিরিয়ায় অবস্থিত একটি শহর যা ইউফ্রেটিস নদীর দক্ষিণ পূ্র্ব দিকে, আলেপ্পোর পূর্বে এবং সিরিয়ার সবচেয়ে বড় তাবকা বাঁধের পূর্ব দিকে অবস্থিত। ২০০৪ সালের সরকারি ভাবে গণনা করে শহরটির জনসংখ্যা পাওয়া যায় ২২০, ৪৮৮ জন,রাক্কা সিরিয়ার ষষ্ঠ বৃহত্তম শহর৷ 
আলেকজান্ডার প্রতিষ্ঠিত নাইসেফোরিয়াম শহরের তিনশত হাত পশ্চিমদিকে খলিফা আল-মনসূর রাক্কা শহর নির্মাণ করেন। তাবারীরর তথ্য অনুযায়ী শহরটির গেট, ফাসীল,রাহাবা,সদর রাস্তা সমূহ বাগদাদের মতো করেই নির্মাণ করা হয়েছিল৷
এর বুরুজটি নিটোল এবং আকারে গোলায়িত৷ এটার ব্যাসার্ধ সারে ২৫ ফুট (৭.৮০ মিটার), উচ্চতা মাত্র ২৬ ফুট (৮ মিটার) পর্যন্ত রক্ষিত ৷
এই ঘর এই সংসার

এই ঘর এই সংসার হল ১৯৯৬ সালের বাংলাদেশী নাট্য চলচ্চিত্র। এটি রচনা ও পরিচালনা করেছেন মালেক আফসারী। এতে শ্রেষ্ঠাংশে অভিনয় করেছেন সালমান শাহ, বৃষ্টি, রোজী আফসারী, বুলবুল আহমেদ, আলীরাজ ও তমালিকা কর্মকার।
চলচ্চিত্রটি ১৯৯৬ সালের ৫ই এপ্রিল বাংলাদেশে মুক্তি পায়। এটি সে বছরের অন্যতম সুপারহিট চলচ্চিত্র।
"এই ঘর এই সংসার" চলচ্চিত্রের সঙ্গীত পরিচালনা করেছেন আলম খান। গীত রচনা করেছেন মোহাম্মদ রফিকুজ্জামান ও মিল্টন খন্দকার।
বেলকুচি মডেল কলেজ

বেলকুচি মডেল কলেজ বাংলাদেশের একটি বেসরকারি কলেজ। এই কলেজটি "মডেল কলেজ" নামে পরিচিত। বেলকুচি উপজেলার সদর চালা গ্রামে অবস্থিত এই কলেজটিতে উচ্চ মাধ্যমিক পর্যায়ের ছাত্র ছাত্রীদের পড়ালেখার সুযোগ পান।
১৯৯৮ খ্রিষ্টাব্দে বেলকুচি ইউনিয়নের সাবেক চেয়ারম্যান আব্দুল মজিদ সরকার তার নিজ ১.৬৮ একর জমির উপর কলেজটি স্থাপনের উদ্যোগ গ্রহণ করেন ও ১৯৯৮ সালের ১৬ এপ্রিল বেলকুচি উপজেলা সদরে চালা গ্রামে কলেজটি প্রতিষ্ঠিত হয়। কলেজটি ১৯৯৮-১৯৯৯ শিক্ষাবর্ষে মাধ্যমিক ও উচ্চ মাধ্যমিক শিক্ষা বোর্ড, রাজশাহী কর্তৃক একাদশ শ্রেণীতে ছাত্রী ভর্তি করার জন্য পাঠদানের অনুমতি প্রাপ্ত হয়। অতঃপর বেলকুচি মহিলা কলেজটি ২৬/০৭/২০০১ খ্রিঃ তারিখে স্বীকৃতি লাভ করে এবং ০১/০৫/২০০৪ তারিখে এম.পি.ও ভূক্ত হয়। ২০০৩ সালের ২৭ অক্টোবর সাধারণ শিক্ষার পাশাপাশি কারিগরি শিক্ষার কোর্স চালু হয়। ২০১০ সালের ৬ জানুয়ারি কলেজটি মডেল কলেজ হিসেবে শিক্ষা মন্ত্রণালয় এবং মাধ্যমিক ও উচ্চ মাধ্যমিক শিক্ষা বোর্ড রাজশাহী কর্তৃক অনুমোদিত হয়।
শ্রেণী মোট 
একাদশ ১৬২ 
দ্বাদশ ১৭৬
মোট = ৩৩৮
অশোকনগর বিধানসভা কেন্দ্র

অশোকনগর (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১০১ নং অশোকনগর বিধানসভা কেন্দ্রটি অশোকনগর কল্যানগড় পৌরসভা এবং হাবড়া-২ সমষ্টি উন্নয়ন ব্লক এর অন্তর্গত।
অশোকনগর বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের ধীমান রায় তার নিকটতম প্রতিদ্বন্দ্বী সিপিআই (এম) -এর সত্যসেবী করকে পরাজিত করেন।
২০০৬ সালের বিধানসভা নির্বাচনে, সিপিআই (এম) -এর সত্যসেবী কর অশোকনগর কেন্দ্র থেকে জয়ী হন তার নিকটবর্তী প্রতিদ্বন্দ্বী তৃণমূল কংগ্রেসের ধীমান রায়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর শর্মিষ্ঠা দত্ত ২০০১ সালে তৃণমূল কংগ্রেসের অশোক কৃষ্ণ দত্তকে পরাজিত করেন। বিধায়ক নিরোদ রায় চৌধুরীর মৃত্যুর ফলে ১৯৯৯ সালে উপনির্বাচন হয়, বিজেপি'র বাদল ভট্টাচার্য সিপিআইএমের রেখা গোস্বামীকে পরাজিত করেন। সিপিআই (এম) এর নিরোদ রায় চৌধুরী ১৯৯৬ সালে কংগ্রেসের ধীমান রায়কে পরাজিত করেন। ১৯৯১, ১৯৮৭, ১৯৮২ এবং ১৯৭৭ সালে সিপিআই (এম) এর ননী কর কংগ্রেস/নির্দলের কেশবচন্দ্র ভট্টাচার্যকে পরাজিত করেন।
১৯৭২ সালে নির্দলের কেশবচন্দ্র ভট্টাচার্য জয়ী হন। সিপিআই (এম) -এর ননী কর ১৯৭১ সালে জয়ী হন। সিপিআই এর সাধন কুমার সেন ১৯৬৯ এবং ১৯৬৭ সালে জয়ী হন। এর আগে অশোকনগর বিধানসভা কেন্দ্রটি ছিল না।
স্বপ্নের পৃথিবী

স্বপ্নের পৃথিবী হল ১৯৯৬ সালের বাংলাদেশী প্রণয়ধর্মী নাট্য চলচ্চিত্র। ছবিটির চিত্রনাট্য রচনা ও পরিচালনা করেছেন বাদল খন্দকার এবং কাহিনী ও সংলাপ লিখেছেন জোসেফ শতাব্দী এবং হেনরি আমিন। এতে শ্রেষ্ঠাংশে অভিনয় করেছেন সালমান শাহ, শাবনূর, ববিতা ও রাজীব।
চলচ্চিত্রটি ১৯৯৬ সালের ১২ই জুলাই বাংলাদেশে মুক্তি পায়।
"স্বপ্নের পৃথিবী" চলচ্চিত্রের সঙ্গীত পরিচালনা করেছেন আলাউদ্দিন আলী। গীত রচনা করেছেন মনিরুজ্জামান মনির ও গাজী মাজহারুল আনোয়ার।
দৌলতপুর ডিগ্রি কলেজ

দৌলতপুর ডিগ্রি কলেজ বাংলাদেশের একটি বেসরকারি কলেজ । এই কলেজটি "দৌলতপুর কলেজ " নামে পরিচিত। কলেজটি মাধ্যমিক ও উচ্চ মাধ্যমিক শিক্ষা বোর্ড, রাজশাহী ও জাতীয় বিশ্ববিদ্যালয় গাজীপুরের অধিভুক্ত।
স্থানীয় কয়েকজন মিলে কলেজটি প্রতিষ্ঠা করেন ও গ্রামের নামানুসারে কলেজটির নাম রাখা হয় দৌলতপুর ডিগ্রী কলেজ।
দৌলতপুর ডিগ্রি কলেজ
ডাকঘর- দৌলতপুর, উপজেলা- বেলকুচি, জেলা- সিরাজগঞ্জ।
রাজাপুর ডিগ্রি কলেজ

সভাপতি : মো: বনি আমিন 
রাজাপুর ডিগ্রী কলেজ বাংলাদেশের একটি বেসরকারি কলেজ। যা মাধ্যমিক ও উচ্চ মাধ্যমিক শিক্ষা বোর্ড, রাজশাহী ও জাতীয় বিশ্ববিদ্যালয় এর অধিভুক্ত কলেজ।
রাজাপুর ডিগ্রী কলেজটি "রাজাপুর কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
স্থানীয় হেলাল উদ্দিন ১৯৯৮ খ্রিষ্টাব্দে রাজাপুর ডিগ্রী কলেজ প্রতিষ্ঠা করে। কলেজটি প্রতিষ্ঠার প্রধান উদ্দেশ্য ছিলো অত্র এলাকার গরীব ও মেধাবী শিক্ষার্থীদের উচ্চ শিক্ষা নিশ্চিত করা সেই লক্ষ্যেে ১৯৯৮ সালে কলেজটি প্রতিষ্ঠিত করা হয়।
সিরাজুল ইসলাম (রাজনীতিবিদ)

অ্যাডঃ সিরাজুল ইসলাম (মৃত্যু: ১১ অক্টোবর ১৯৯৯) মুক্তিযুদ্ধের সংগঠক, মুক্তিযোদ্ধা এবং বাংলাদেশ আওয়ামী লীগের একজন রাজনীতিবিদ ও সাবেক সংসদ সদস্য।
অ্যাডঃ সিরাজুল ইসলাম বাংলাদেশের চট্টগ্রাম বিভাগের চাঁদপুর জেলার অন্তর্গত ফরিদগঞ্জ উপজেলার চরকুমিরা গ্রামে জন্মগ্রহণ করেন। ফরিদগঞ্জ উপজেলায় জন্মগ্রহণ করলেও দেশ স্বাধীন হওয়ার আগে থেকেই তিনি চাঁদপুর পুরান আদালত পাড়ায় পরিবারপরিজন নিয়ে বসবাস করতেন।
তিনি তার কর্মজীবনের প্রথমে সরকারি চাকুরি করতেন। পরবর্তীতে সরকারি চাকুরি ছেড়ে আইন ব্যবসা শুরু করেন এবং এর পাশাপাশি রাজনীতির সাথেও জড়িত ছিলেন।
তিনি রাজনৈতিক জীবনে বঙ্গবন্ধু শেখ মুজিবুর রহমানের সময় থেকে প্রায় দীর্ঘ দিন যাবত চাঁদপুর জেলা আওয়ামী লীগের সাধারণ সম্পাদক ছিলেন এবং সাবেক প্রধানমন্ত্রী শেখ হাসিনা উনাকে ১৯৯৮ সালে চাঁদপুর জেলা আওয়ামী লীগের সভাপতি হিসেবে পদষ্ঠীত করেন। এছাড়াও তিনি বঙ্গবন্ধু সরকারের সময় সাবেক সংসদ সদস্য ছিলেন। তিনি সকল রাজনৈতিকদের কাছে একজন সৎ, আদর্শ ও নীতিবান রাজনীতিবিদ ছিলেন। ব্যক্তিগতভাবে তিনি ছিলেন একজন দেশপ্রেমিক রাজনীতিবিদ।
মহান মুক্তিযুদ্ধের সময় তিনি চাঁদপুর জেলার মুক্তিযোদ্ধা সংগঠক ও মুক্তিযোদ্ধা ছিলেন।
১১ অক্টোবর ১৯৯৯ইং হৃদযন্ত্রের ক্রিয়া বন্ধ হয়ে নিজ বাসভবনে মৃত্যুবরণ করেন।
সত্যের মৃত্যু নেই

সত্যের মৃত্যু নেই হল ১৯৯৬ সালের বাংলাদেশী নাট্য চলচ্চিত্র। এটি পরিচালনা করেছেন ছটকু আহমেদ এবং যৌথভাবে রচনা করেছেন ছটকু আহমেদ ও পানাউল্লাহ আহমেদ। এতে শ্রেষ্ঠাংশে অভিনয় করেছেন আলমগীর, শাবানা, সালমান শাহ, শাহনাজ, রাইসুল ইসলাম আসাদ ও রাজীব।
চলচ্চিত্রটি ১৯৯৬ সালের ১৩ই সেপ্টেম্বর বাংলাদেশে মুক্তি পায়।
"সত্যের মৃত্যু নাই" চলচ্চিত্রের সঙ্গীত পরিচালনা করেছেন আলাউদ্দিন আলী। গীত রচনা করেছেন মাসুদ করিম।
শূন্য পুরাণ

শূন্যপুরাণ কবি রামাই পণ্ডিত দ্বারা রচিত একটি বাংলা চম্পুকাব্য। এতে ৫১টি অধ্যায় রয়েছে যার প্রথম ৫টিতে সৃষ্টিতত্ত্বের কথা বর্ণিত রয়েছে। শূন্যপুরাণ ধর্মপূজার শাস্ত্রগ্রন্থ, রচয়িতা রামাই পণ্ডিত। রামাই পণ্ডিতের কাল মুসলিম বিজয়োত্তর তেরো শতক বলে অনুমান করা হয়। ‘নিরঞ্জনের রুষ্মা’ নামে শূন্যপুরাণের একটি অংশ আছে। ভাষাগত বৈশিষ্ট্য থেকে কোনো কোনো পণ্ডিত এই অংশকে শূন্যপুরাণের পরবর্তীকালের রচনা বলে মনে করেন। তাঁদের মতে ‘নিরঞ্জনের রুষ্মা’ অংশটি হিন্দু-মুসলমানের ধর্মসমন্বয়ের চেতনা থেকে পরে প্রক্ষিপ্ত হয়েছে। 
মূল গ্রন্থে ধর্মপূজার যে বিবরণ আছে তাতে বৌদ্ধধর্মের শূন্যবাদ ও হিন্দু লোকধর্মের মিশ্রণ ঘটেছে। বঙ্গে পালদের পতন ও সেনদের আবির্ভাবে বৌদ্ধমত ও ব্রাহ্মণ্যবাদের দ্বন্দ্ব ও সমন্বয়ের যুগসন্ধিক্ষণের ধর্মীয় চেতনা থেকে ধর্মপূজার উদ্ভব হয়। রামাই পণ্ডিত সেই সময় একে সংগঠিত ও প্রাতিষ্ঠানিক রূপ দেন।
এতে ধর্মদেবতা নিরঞ্জনের যে কল্পনা করা হয়েছে তা বৌদ্ধদের শূন্যবাদের অনুরূপ। সেতাই, নীলাই, কংসাই, রামাই ও গোসাঁই এই পঞ্চপণ্ডিত পঞ্চ ধ্যানীবুদ্ধের প্রচ্ছন্ন রূপ। গ্রন্থের পরের ৪৬টি অধ্যায়ে ধর্মপূজার রীতি-পদ্ধতি বর্ণিত হয়েছে। ‘দেবীর মনঞি’ অধ্যায়ে হিন্দুদের অনুরূপ পশুবলির কথা আছে; কিন্তু বৌদ্ধধর্মে পশুবলি নিষিদ্ধ। শেষের দুটি অধ্যায়ে নাথদেবতার উল্লেখ আছে। এটিও প্রক্ষিপ্ত, কেননা নাথধর্ম ও ধর্মপূজা দুটি ভিন্ন ধর্ম। ধর্মপূজা পশ্চিমবঙ্গে এবং নাথধর্ম উত্তরবঙ্গে প্রচারিত হয়। বাংলা সাহিত্যের ইতিহাসে শূন্যপুরাণ শিল্পকর্ম হিসেবে নয়, ধর্মগ্রন্থ হিসেবেই ঐতিহাসিক গুরুত্ব পেয়ে আসছে।
জীবন সংসার

জীবন সংসার হল জাকির হোসেন রাজু রচিত ও পরিচালিত ১৯৯৬ সালের বাংলাদেশী প্রণয়ধর্মী চলচ্চিত্র। এটি রাজু পরিচালিত প্রথম চলচ্চিত্র। এতে শ্রেষ্ঠাংশে অভিনয় করেছেন সালমান শাহ, শাবনূর, ফারুক, ববিতা ও গোলাম মুস্তাফা।
চলচ্চিত্রটি ১৯৯৬ সালের ১৮ই অক্টোবর বাংলাদেশে মুক্তি পায়।
"জীবন সংসার" চলচ্চিত্রের সঙ্গীত পরিচালনা করেছেন আবু তাহের ও সুর আয়োজন করেছেন মোহাম্মদ ইব্রাহীম। গীত রচনা করেছেন মনিরুজ্জামান মনির, জাহানারা ভূঁইয়া, জাকির হোসেন রাজু। জাকির হোসেন রাজুর লেখা এবং আগুন ও সাবিনা ইয়াসমিনের গাওয়া "পৃথিবীতে সুখ বলে" গানটি পরবর্তীকালে "আমার প্রেম আমার প্রিয়া" (২০১৮) চলচ্চিত্রে ব্যবহৃত হয়েছে। নতুন করে গানটির সুরারোপ করেন আহমেদ হুমায়ুন এবং গানে কণ্ঠ দেন ইমরান ও খেয়া।
বিচার হবে

বিচার হবে হল ১৯৯৬ সালের বাংলাদেশী প্রণয়ধর্মী নাট্য চলচ্চিত্র। এটি পরিচালনা করেছেন শাহ আলম কিরণ এবং কাহিনী লিখেছেন শাহাবুদ্দিন আহমেদ ও রাইসুল ইসলাম আসাদ। এতে শ্রেষ্ঠাংশে অভিনয় করেছেন সালমান শাহ, শাবনূর, রাইসুল ইসলাম আসাদ, ডলি জহুর ও হুমায়ুন ফরীদি।
চলচ্চিত্রটি ১৯৯৬ সালের ২১শে ফেব্রুয়ারি বাংলাদেশে মুক্তি পায়।
"বিচার হবে" চলচ্চিত্রের সঙ্গীত পরিচালনা করেছেন আলম খান। গীত রচনা করেছেন মিল্টন খন্দকার।
বাংলাদেশ জাতীয়তাবাদী যুবদল

বাংলাদেশ জাতীয়তাবাদী যুবদল বাংলাদেশ জাতীয়তাবাদী দল (বিএনপি)-এর যুব অঙ্গসংগঠন। জিয়াউর রহমান বিএনপি প্রতিষ্ঠার সাথে সাথে ১৯৭৮ সালের ২৭ অক্টোবর বাংলাদেশ জাতীয়তাবাদী যুবদল নামে বিএনপির যুব সংগঠন প্রতিষ্ঠা করেন। প্রতিষ্ঠাকালীন আহ্বায়ক আবুল কাশেম যিনি পরবর্তীতে সভাপতি এবং সাইফুর রহমান প্রথম সাধারণ সম্পাদক ছিলেন।
প্রতিষ্ঠার পর ১৯৮৭ সালের ২৩ মার্চ দ্বিতীয়, ১৯৯৩ সালের ৮ অক্টোবর তৃতীয়, ২০০২ সালে চতুর্থ, ২০১০ সালের ১ মার্চ পঞ্চম এবং ২০১৭ সালের ৩ জানুয়ারি সংগঠনটির সর্বশেষ ষষ্ঠ কাউন্সিল অনুষ্ঠিত হয়। বর্তমানে সভাপতি আব্দুল মোনায়েম মুন্না ও নুরুল ইসলাম নয়ন সাধারণ সম্পাদক এবং সিনিয়র সহ-সভাপতি রেজাউল কবির পল দায়িত্ব পালন করছেন। যুবদলের প্রধান কার্যালয় নতুন পল্টন, ঢাকায় অবস্থিত।
জাতীয়তাবাদী যুবদল প্রতিষ্ঠা হওয়ার পর ১৯৭৮ সালে আবুল কাশেমকে আহ্বায়ক করে যুবদলের প্রথম কমিটি গঠন করা হয়। এর পর আবুল কাশেমকে সভাপতি ও সাইফুর রহমানকে সাধারণ সম্পাদক করে কমিটি গঠন করা হয়।
১৯৮৭ সালের ২৩ মার্চ যুব্দলের কাউন্সিলে সভাপতি নির্বাচিত হন মির্জা আব্বাস ও সাধারণ সম্পাদক নির্বাচিত হন গয়েশ্বর চন্দ্র রায়। ১৯৯৩ সালের ৮ অক্টোবর কাউন্সিলে তারা আবারো নির্বাচিত হন। ২০০২ সালে যুবদলের কাউন্সিলে বরকত উল্লাহ বুলু সভাপতি ও সৈয়দ মোয়াজ্জেম হোসেন আলাল সাধারণ সম্পাদক নির্বাচিত হন। 
২০১০ সালের ১ মার্চ সৈয়দ মোয়াজ্জেম হোসেন আলাল ও সাইফুল আলম নীরব যথাক্রমে সভাপতি ও সাধারণ সম্পাদক হন।
২০২৩ সালের ২২ ফেব্রুয়ারি, সভাপতি সুলতান সালাউদ্দিন টুকু, সাধারণ সম্পাদক আব্দুল মোনায়েম মুন্না, সিনিয়র সহ-সভাপতি মামুন হাসান, সহ-সভাপতি নুরুল ইসলাম নয়ন, সিনিয়র যুগ্ম সাধারণ সম্পাদক শফিকুল ইসলাম মিল্টন ও ২ নম্বর যুগ্ম সম্পাদক গোলাম মওলা শাহিন এর কমিটি অনুমোদিত হয়। ২০২৪ সালের ৯ জুলাই বিএনপির সিনিয়র যুগ্ম মহাসচিব অ্যাডভোকেট রুহুল কবির রিজভী স্বাক্ষরিত এক প্রেস বিজ্ঞপ্তিতে এ তথ্য জানানো হয়।
কমিটিতে আব্দুল মোনায়েম মুন্নাকে সভাপতি ও নুরুল ইসলাম নয়নকে সাধারণ সম্পাদক হিসেবে পদায়ন করা হয়।
এ ছাড়া রেজাউল করিম পলকে সিনিয়র সহ-সভাপতি ও বিল্লাল হোসেন তারেককে ১নং যুগ্ম সাধারণ সম্পাদক, কামরুজ্জামান জুয়েলকে সাংগঠনিক সম্পাদক, নুরুল ইসলাম সোহেলকে দফতর সম্পাদক করা হয়েছে।
ইয়ানডেক্স

ইয়ানডেক্স এন.বি. (; ) হচ্ছে একটি ইন্টারনেট-ভিত্তিক পন্য ও সেবা প্রদানকারী বহুজাতিক কর্পোরেশন, যার মধ্যে রয়েছে সার্চ এবং তথ্য সেবা, ই-কমার্স, পরিবহন, ন্যাভিগেশন, মোবাইল অ্যাপ্লিকেশন এবং অনলাইন বিজ্ঞাপন। ইয়ানডেক্স মোট মোট ৭০ টি পরিষেবা প্রদান করে।
এটি নেদারল্যান্ডে ইনকর্পোরেটেড, ইয়ানডেক্স প্রধানত রাশিয়া এবং স্বাধীন রাষ্ট্রের রাষ্ট্রমণ্ডলে সেবা প্রদান করে থাকে। কোম্পানির প্রতিষ্ঠাতা এবং দলের সদস্যদের অধিকাংশ রাশিয়ায় অবস্থান করে। কোম্পানীটির বিশ্বব্যাপী ১৮টি বাণিজ্যিক অফিস আছে।
১৯৯৩-এ, আর্কাকি ভোলজহ এবং ইয়ালা সেগালোভিচ, বন্ধুরা তাদের স্কুল দিন থেকে এবং একটি অনুসন্ধান সফটওয়্যার ডেভোলাপের জন্য একসঙ্গে কাজ করে, তাদের অনুসন্ধান প্রযুক্তিটির জন্য "ইয়ানডেক্স" শব্দটি আবিষ্কার করে। শব্দটি দাঁড়ায়"Yet Another iNDEXer" হিসেবে। রাশিয়ান শব্দ "Я" ("Ya") ইংরেজিতে সর্বজনীন সর্বনাম "আমি", এবং "Яndex" একটি দ্বিভাষিক সর্বনাম "ইনডেক্স"।
এটি রাশিয়ার বৃহত্তম প্রযুক্তি কোম্পানি এবং বাজারে ৫২% এর বেশি শেয়ার নিয়ে রুশ ভাষার ইন্টারনেটের বৃহত্তম সার্চ ইঞ্জিন। Yandex.ru মূল পাতাটি রাশিয়ার ৪র্থ জনপ্রিয় ওয়েবসাইট। স্বাধীন রাষ্ট্রের রাষ্ট্রমণ্ডলেও এটির বৃহত্তম শেয়ার রয়েছে এবং গুগল, বাইডু, বিং, এবং ইয়াহু! এর পরে এটি পৃ্থিবীর ৫ম বৃহত্তম সার্চ ইঞ্জিন।
রাশিয়ার বাজারে ইয়ানডেক্সের মূল প্রতিদ্বন্দ্বীগুলো হচ্ছে গুগল, মেইল.রু, এবং র্যাম্বলার।
কোম্পানির মতে, রুশ ভাষার ব্যবহারকারীদের জন্য তার সবচেয়ে বড় সুবিধাটি হল সার্চের ক্ষেত্রে রাশিয়ান বিভক্তি বা প্রত্যয় চিনতে পারার সক্ষমতা।
ইয়ানডেক্সের বিভিন্ন কোম্পানিতে বিনিয়োগ রয়েছে। যেমন: ভিজি ল্যাবস, ফেইস.কম, ব্লেক্কো, সেইসমোটেক, মাল্টিশিপ, সেলসপ্রেডিক্ট, এবং ডক+।
১৭টি দেশে ইয়ানডেক্সের অফিস রয়েছে।
ইয়ানডেক্স ২০০৮-এ সিলিকন ভ্যালিতে ইয়ানডেক্স ল্যাব খুলে, এবং ২০১১-এ তুরস্কতেও।
ইউরোপীয় বিজ্ঞাপন ক্লায়েন্টদের পরিবেশনের জন্য ২০১২-এ ইউরোপের লুছিরনি, সুইজারল্যান্ডে এটির প্রথম বিক্রয় অফিস খোলা হয়। ২০১৪-এ, তারা বার্লিন, জার্মানিতে একটি গবেষণা ও উন্নয়ন অফিস প্রতিষ্ঠা করে।
রাশিয়ান ভাষায় বাজারে কাজ করে এমন চীনা কোম্পানিগুলির সাথে কাজ করার জন্য ইয়ারডেক্স সাংহাই, চীন এ তাদের প্রথম অফিস চালু করে।
বাংলাদেশ জাতীয়তাবাদী মহিলা দল

বাংলাদেশ জাতীয়তাবাদী মহিলা দল হলো বাংলাদেশ জাতীয়তাবাদী দলের মহিলা শাখা। আফরোজা আব্বাস বাংলাদেশ জাতীয়তাবাদী মহিলা দলের সভাপতি এবং সুলতানা আহাম্মেদ সাধারণ সম্পাদক। 
বাংলাদেশ জাতীয়তাবাদী মহিলা দল ১৯৭৮ সালের ৯ সেপ্টেম্বর প্রতিষ্ঠিত হয়।
শাহিদা আক্তার রিতা, একজন বাংলাদেশ জাতীয়তাবাদী মহিলা দলের রাজনীতিবিদ এবং জামালপুর জেলার একমাত্র মহিলা প্রার্থী, ২০০৮ সালের ডিসেম্বরে জামালপুর-১ থেকে নির্বাচনে হেরে যান।
২০১০ সালের মার্চ মাসে, নূর-ই-আরা সাফা সভাপতি এবং শিরিন সুলতানা বাংলাদেশ জাতীয়তাবাদী মহিলা দলের সাধারণ সম্পাদক নির্বাচিত হন।
বাংলাদেশ জাতীয়তাবাদী মহিলা দলের কর্মীরা মেজর জেনারেল মাহমুদুল হাসান উচ্চ বিদ্যালয়ের এক ছাত্রীকে গণধর্ষণের প্রতিবাদে ৬ জানুয়ারি ২০১৩ তারিখে টাঙ্গাইল জেলায় বিক্ষোভ করে।
বাংলাদেশ হাইকোর্ট ১২ ফেব্রুয়ারি ২০১৮ তারিখে বাংলাদেশ জাতীয়তাবাদী মহিলা দলের সভাপতি ও সাধারণ সম্পাদক আফরোজা আব্বাস এবং সুলতানা আহাম্মেদকে জামিন দেয়। আব্বাস ২০১৮ সালের সংসদ নির্বাচনে ঢাকা-৯ থেকে প্রতিদ্বন্দ্বিতা করবেন। আফরোজা আব্বাস মির্জা আব্বাসের স্ত্রী, যিনি বাংলাদেশ জাতীয়তাবাদী দলের রাজনীতিবিদ ও সাবেক মন্ত্রী। ২০১৮ সালের নভেম্বরে, বাংলাদেশ জাতীয়তাবাদী দলের কর্মীদের বাংলাদেশ পুলিশ আব্বাসের বাসা থেকে আটক করেছিল। জাতীয়তাবাদী মহিলা দলের চট্টগ্রাম শাখার সভাপতিকে বাংলাদেশ পুলিশ ২০১৮ সালের আগস্টে আন্দোলনরত শিক্ষার্থীদের উসকানি দেওয়ার অভিযোগে আটক করেছিল।
২০২০ সালের ফেব্রুয়ারিতে চট্টগ্রামে বাংলাদেশ জাতীয়তাবাদী মহিলা দলের সহিংস ভগ্নাংশ সংঘর্ষে দশজন আহত হয়।
বাংলাদেশ জাতীয়তাবাদী মহিলা দলের সভাপতি আফরোজা আব্বাস গণমাধ্যমকে বলেন, আওয়ামী লীগ সরকার ২০২২ জুলাইয়ে বন্যায় ভেসে যাবে। দলের বিভিন্ন জেলা কমিটির আয়োজন করা হয়। আবদুল হামিদ খান ভাসানীর নাতনি সীমা চৌধুরী বাংলাদেশ জাতীয়তাবাদী মহিলা দলের নওগাঁ জেলা শাখার সভাপতি নির্বাচিত হয়েছেন। ১১ মার্চ, বাংলাদেশ জাতীয়তাবাদী মহিলা দলের সভাপতি আফরোজা আব্বাসকে অপসারণের আহ্বান জানিয়ে ১২ জন সদস্য সংগঠনের কেন্দ্রীয় সদর দফতরের বাইরে বিক্ষোভ করেন এবং পরবর্তীকালে ১২ সদস্যকে সংগঠন থেকে বহিষ্কার করা হয়। ১৪ মার্চ ২০২২ তারিখে জাতীয় প্রেসক্লাবে মূল্যস্ফীতি নিয়ে মহিলা দলের বিক্ষোভকে পুলিশ বাধা দেয়।
নয়াদিল্লি–মুম্বই প্রধান রেলপথ

দিল্লি-মুম্বই রেলপথ ভারতের প্রধান রেলপথগুলির মধ্যে একটি। রেলপথটি জাতীয় রাজধানী দিল্লিকে বাণিজ্যিক রাজধানী মুম্বইয়ের সঙ্গে সংযুক্ত করে। এটি ভারতীয় রাজ্য দিল্লি, হরিয়ানা, উত্তরপ্রদেশ, মধ্যপ্রদেশ, রাজস্থান, গুজরাত ও মহারাষ্ট্রের মধ্য দিয়ে ১,৩৮৬ কিলোমিটার (৮৬১ মাইল) দূরত্ব অতিক্রম করে। মুম্বই রাজধানী এক্সপ্রেস যা এই রেলপথে চলাচলকারী দ্রুততম রাজধানী এক্সপ্রেস এবং দিল্লি ও মুম্বইয়ের মধ্যে দূরত্ব ১৫ ঘণ্টা ৪০ মিনিটে অতিক্রম করে এবং এর গড় গতি ৯১ কিমি/ঘণ্টা। ২০১২ সালে, স্প্যানিশ উচ্চ গতির রেল প্রস্তুতকর্তা তালগো দিল্লি ও মুম্বইয়ের মধ্যে উচ্চ গতির ট্রেনের কয়েকটি পরীক্ষা চালায়। ট্রেনটি ১৫০ কিলোমিটার/ঘণ্টায় সর্বাধিক গতি অর্জন করে এবং নতুন দিল্লি-মুম্বই সেন্ট্রালের যাত্রা ১২ ঘণ্টায় সম্পন্ন করে। 
দিল্লি রেল স্টেশন থেকে শুরু করে দিল্লি-মুম্বই রেলপথের মৈতূর পর্যন্ত ১৪১ কিলোমিটার রেলপথ দিল্লি-চেন্নাই প্রধান রেলপথের সাথে ভাগাভাগি করে। এখান থেকে রেলপথটি দক্ষিণ-পশ্চিমাঞ্চলের দিকে গেছে এবং মুম্বই সেন্ট্রাল রেলওয়ে স্টেশনে শেষ হওয়ার আগে ভরতপুর, কোটা, রৎলম, বড়োদরা, সুরাট সহ বেশ কিছু শহর অতিক্রম করে। মহারাষ্ট্রের মধ্যে, মুম্বই শহরতলি রেলের পশ্চিম লাইনটি দহানু রোড থেকে চার্চগেট রেল স্টেশন পর্যন্ত দিল্লি-মুম্বই রেলপথের সঙ্গে একই ট্র্যাক ব্যবহার করে।
দিল্লি-মুম্বই রেলপথটি সম্পূর্ণরূপে ১৯৮৭ সালে বিদ্যুতায়িত হয়। 
এই রেলপথের দিল্লি, মথুরা, কোটা, রতলম, বড়োদরা এবং মুম্বই সেন্ট্রাল স্টেশন ভারতীয় রেলের শীর্ষস্থানীয় বুকিং স্টেশনগুলির মধ্যে রয়েছে।
অপ্রাকৃতিক যৌনসঙ্গম

অপ্রাকৃতিক যৌনসঙ্গম ( ), যাকে ব্রিটিশ ইংরেজিতে বাগারি (buggery) ও বলা হয়, সাধারণত মানুষে মানুষে পায়ুসঙ্গম (তবে মাঝে মাঝে মুখমৈথুন ) বা মানুষ ও অন্য প্রাণীর মধ্যে যেকোন যৌন কার্যকলাপ (পশুকামিতা) বোঝায়। এর অর্থ হতে পারে কোনো অ- প্রজননশীল যৌন কার্যকলাপ। মূলত, "সডোমি" শব্দটি, যা আদি পুস্তকে সডোম ও গোমোরার গল্প থেকে উদ্ভূত হয়েছে, সাধারণত সমকামী পায়ূ যৌনতার মধ্যে সীমাবদ্ধ ছিল। অনেক দেশে পায়ুকামিতা আইন এহেন আচরণকে অপরাধ হিসাবে ধরা হয়। পশ্চিমা বিশ্বে, এই আইনগুলির অনেকগুলি বাতিল করা হয়েছে বা নিয়মিতভাবে প্রয়োগ করা হয় না। একজন ব্যক্তি যিনি অপ্রাকৃত যৌনসঙ্গমে লিপ্ত তাকে কখনও কখনও সোডোমাইট হিসাবে উল্লেখ করা হয়।
এটি এমন যৌনমিলন বোঝায় যার মাধ্যমে প্রজনন সম্ভব নয়। প্রধানত পায়ূমৈথুন ও মুখমৈথুন অপ্রাকৃতিক যৌনসঙ্গম হিসেবে পরিগণিত। ১৮৬০ সালে ভারতে ব্রিটিশ শাসনামলে যে দণ্ড বিধি প্রণয়ন ও বলবৎ করা হয় তার ৩৭৭ ধারায় অপ্রাকৃতিক যৌনসঙ্গমকে শাস্তিযোগ্য অপরাধ হিসেবে বর্ণনা করা হয়েছে। এ হেন যৌনকর্মকে বাইবেল এ অপ্রাকৃতিক বা প্রকৃতি-বিরূদ্ধ হিসেবে গণ্য করা হয়েছে। ১৯৪৭ এ ভারত স্বাধীন হলে এই আইন বলবৎ ও কার্যকর থাকে। অদ্যাবধি এই আইন কার্যকর রয়েছে।
সমকামীরা এই আইন রদ করার জন্য দাবী করে চলেছে। সমকামী পুরুষ একে অপরের মলদ্বারে লিঙ্গ প্রবিষ্ট করে জৈবিক কামনা চরিতার্থ করে। এই আইনের অর্থাৎ ভারতীয় দণ্ডবিধির ৩৭৭ ধারার ভাষ্য অনুযায়ী সমকাম এক প্রকার অপ্রাকৃতিক যৌনসঙ্গম এবং এ কারণে এটি শাস্তিযোগ্য অপরাধ। আইনটিতে বস্তুতঃ পুরুষে-পুরুষে পায়ূমৈথুনকে নিষিদ্ধ এবং দণ্ডযোগ্য অপরাধ গণ্য করা হয়েছিল। অপরাধটি ছিল জামিন অযোগ্য। আদালতে প্রমাণিত হলে সমকামের সর্বোচ্চ সাজা ছিল যাবজ্জীবন কারাদণ্ড। অপরাধ হয়েছে কিনা তার নিয়ামক কেবল লিঙ্গ প্রবিষ্টকরণ। এর মাধ্যমে বীর্যস্খলন আবশ্যিক শর্ত নয়।
স্বীয় স্ত্রীর সঙ্গে পায়ূমৈথুন অপ্রাকৃতিক বিধায় এই আইনের আওতায় শাস্তিযোগ্য অপরাধ হিসেবে গণ্য। এখানে পারস্পরিক সম্মতি কোনো নির্ণায়ক নয় কেননা এই অপরাধ রাষ্ট্রের বিরূদ্ধে সংঘটিত। পায়ূমৈথুন ছাড়াও বিপরীত লিঙ্গ বা অভিন্ন লিঙ্গের সঙ্গীর বা সঙ্গিনীর মুখে বা মুখগহ্বরে মৈথুন অপ্রাকৃতিক বিধায় ভারতীয় দণ্ডবিধির ৩৭৭ ধারাযর ভাষ্য অনুযায়ী শাস্তিযোগ্য অপরাধ।